text:
σχετική υγρασία 50 % ± 5 % πριν από τη δοκιμή.
 2.3.
 Το όριο ανοχής για το ονομαστικό πάχος πλαστικών προϊόντων που λαμβάνονται με εξώθηση είναι ± 10 % του ονομαστικού πάχους. Για τα πλαστικά προϊόντα που παράγονται με άλλες τεχνικές (π.χ. χυτό ακρυλικό φύλλο), η αποδεκτή ανοχή για το πάχος δίνεται από την εξίσωση:
 όρια ανοχής πάχους (mm) = ± (0,4 + 0,1 e)
 όπου e είναι το ονομαστικό πάχος του φύλλου.
 Πρότυπο αναφοράς είναι το ISO 7823/1
 Σημείωση: Όταν το πάχος δεν είναι σταθερό λόγω τεχνικών διαμόρφωσης, η μέτρηση του πάχους θα γίνεται στο γεωμετρικό κέντρο της μονάδας.
 2.4.
 Οι δοκιμές που πραγματοποιούνται επί μονάδων άκαμπτων πλαστικών διπλών υαλοπινάκων ονομαστικού πάχους διακένου «e» μετρούμενου στο γεωμετρικό κέντρο θεωρούνται ότι ισχύουν για όλες τις μονάδες άκαμπτων πλαστικών διπλών υαλοπινάκων που εμφανίζουν τα αυτά χαρακτηριστικά και ονομαστικό πάχος του διακένου e ± 5 mm.
 Εναλλακτικά, ο αιτών της έγκρισης μπορεί να προσκομίσει το δείγμα με το μεγαλύτερο και το μικρότερο ονομαστικό διάκενο.
 3. ΔΟΚΙΜΗ ΕΥΚΑΜΨΙΑΣ
 3.1. Δείκτες δυσκολίας των δευτερευόντων χαρακτηριστικών
 Δεν λαμβάνεται υπόψη κανένα δευτερεύον χαρακτηριστικό.
 3.2. Αριθμός δοκιμίων
 Υποβάλλεται σε δοκιμή ένα δοκίμιο για κάθε επιμέρους φύλλο του παραθύρου διαστάσεων 300 mm × 25 mm.
 3.3. Μέθοδος δοκιμής
 3.3.1.
 Η χρησιμοποιούμενη μέθοδος είναι εκείνη που ορίζεται στην παράγραφο 12 του παραρτήματος 3.
 3.4. Ερμηνεία των αποτελεσμάτων
 Η κάθετη απόκλιση των δύο φύλλων πρέπει να είναι μικρότερη από 50 mm έπειτα από 60 δευτερόλεπτα.
 4. ΔΟΚΙΜΗ ΣΥΜΠΕΡΙΦΟΡΑΣ ΣΤΗΝ ΠΡΟΣΚΡΟΥΣΗ ΤΗΣ ΚΕΦΑΛΗΣ
 4.1. Δείκτες δυσκολίας των δευτερευόντων χαρακτηριστικών
 Δεν λαμβάνεται υπόψη κανένα δευτερεύον χαρακτηριστικό.
 4.2. Αριθμός δοκιμίων
 Υποβάλλονται σε δοκιμή έξι αντιπροσωπευτικά παράθυρα διαστάσεων 1 170 × 570 mm (+0/-2 mm και στις δύο κατευθύνσεις). Στα δείγματα θα υπάρχει πρόβλεψη για περιμετρική στερέωση.
 4.3. Μέθοδος δοκιμής
 4.3.1.
 Η χρησιμοποιούμενη μέθοδος είναι εκείνη που ορίζεται στην παράγραφο 3.2 του παραρτήματος 3. Η πρόσκρουση θα γίνει στην εσωτερική πλευρά του παραθύρου.
 4.3.2.
 Για υαλοπίνακες όπως χωρίσματα και διαχωριστικά παράθυρα που έχουν πιθανότητα πρόσκρουσης, το ύψος πτώσης πρέπει να είναι 3 m.
 Πρέπει επίσης να μετρηθεί η τιμή HIC.
 4.3.3.
 Για υαλοπίνακες όπως πλαϊνά παράθυρα, πίσω παράθυρα και ηλιοροφές που έχουν μειωμένη πιθανότητα πρόσκρουσης, το ύψος πτώσης πρέπει να είναι 1,5 m.
 Πρέπει επίσης να μετρηθεί η τιμή HIC.
 4.3.4.
 Για υαλοπίνακες χωρίς πιθανότητα επαφής, όπως μικρά παράθυρα και παράθυρα σε ρυμουλκούμενα, δεν θα πραγματοποιείται δοκιμή συμπεριφοράς στην πρόσκρουση της κεφαλής. Μικρό παράθυρο είναι ένα παράθυρο στο εσωτερικό του οποίου δεν είναι δυνατό να χαραχθεί κύκλος διαμέτρου 150 mm.
 4.4. Ερμηνεία των αποτελεσμάτων
 Η δοκιμή θεωρείται ότι έδωσε θετικά αποτελέσματα, αν πληρούνται οι ακόλουθες προϋποθέσεις:
 4.4.1.
 το δοκίμιο ή το δείγμα δεν διαπερνάται και δεν θραύεται σε μεμονωμένα μεγάλα κομμάτια,
 4.4.2.
 η τιμή HIC είναι χαμηλότερη από 1 000.
 4.4.3.
 Σειρά δοκιμίων που υποβάλλεται σε δοκιμή προς έγκριση, θεωρείται ικανοποιητική από την άποψη της συμπεριφοράς στην πρόσκρουση της κεφαλής εφόσον πληρούται μία από τις ακόλουθες προϋποθέσεις:
 4.4.3.1.
 όλες οι δοκιμές έδωσαν θετικά αποτελέσματα,
 4.4.3.2.
 μία δοκιμή έδωσε αρνητικό αποτέλεσμα, αλλά μια νέα σειρά δοκιμών σε νέα σειρά δοκιμίων, έδωσε θετικά αποτελέσματα.
 5. ΜΗΧΑΝΙΚΗ


text:
ΑΝΤΟΧΗ - ΔΟΚΙΜΗ ΚΡΟΥΣΗΣ ΣΦΑΙΡΙΔΙΟΥ 227 g
 5.1. Δείκτες δυσκολίας των δευτερευόντων χαρακτηριστικών:
 Δεν λαμβάνεται υπόψη κανένα δευτερεύον χαρακτηριστικό.
 5.2. Αριθμός δοκιμίων
 Υποβάλλονται σε δοκιμή δέκα επίπεδα δοκίμια από το εξωτερικό επιμέρους φύλλο ή δέκα έτοιμα μέρη διαστάσεων 300 × 300 mm +10/- 0 mm.
 5.3. Μέθοδος δοκιμής
 5.3.1.
 Η χρησιμοποιούμενη μέθοδος είναι εκείνη που ορίζεται στην παράγραφο 2.1 του παραρτήματος 3.
 Η πρόσκρουση θα γίνει στην εξωτερική πλευρά του παραθύρου δοκιμής.
 5.3.2.
 Το ύψος της πτώσης για τις διάφορες κατηγορίες πάχους του εξωτερικού φύλλου του παραθύρου εκτίθεται στον παρακάτω πίνακα:
 Πάχος εξωτερικού φύλλου (mm)
 Ύψος πτώσης (m)
 < 3
 2
 4
 3
 5
 4
 > 6
 5
 Για ενδιάμεσες τιμές πάχους στο διάστημα μεταξύ 3 mm και 6 mm, πρέπει να παρεμβάλλονται και άλλα ύψη πτώσης.
 5.4. Ερμηνεία των αποτελεσμάτων
 5.4.1.
 Η δοκιμή με το σφαιρίδιο θεωρείται ότι έδωσε θετικά αποτελέσματα, αν πληρούνται οι ακόλουθες προϋποθέσεις:
 —
 το σφαιρίδιο δεν περνάει διά μέσου του δοκιμίου,
 —
 το δοκίμιο δεν θραύεται σε ξεχωριστά κομμάτια.
 5.4.2.
 Σειρά δοκιμίων που υποβάλλεται σε δοκιμή προς έγκριση, θεωρείται ικανοποιητική όσον αφορά τη δοκιμή του σφαιριδίου των 227 g εφόσον πληρούται η μία από τις ακόλουθες προϋποθέσεις:
 5.4.2.1.
 οκτώ ή περισσότερες επιμέρους δοκιμές δίνουν θετικό αποτέλεσμα στο ύψος πτώσης.
 5.4.2.2.
 τρεις ή περισσότερες δοκιμές έδωσαν αρνητικό αποτέλεσμα, αλλά νέα σειρά δοκιμών που διενεργείται επί νέας σειράς δοκιμίων, δίνει θετικά αποτελέσματα.
 5.5. Δοκιμή με το σφαιρίδιο 227 g στους - 18 °C ± 2 °C
 5.5.1.
 Για να ελαχιστοποιηθεί η μεταβολή της θερμοκρασίας του δοκιμίου, η δοκιμή θα πραγματοποιηθεί μέσα σε 30 δευτερόλεπτα από την αφαίρεση του δοκιμίου από τη συσκευή κλιματισμού.
 5.5.2.
 Η μέθοδος δοκιμής πρέπει να είναι εκείνη που περιγράφεται στην παράγραφο 5.3. του παρόντος παραρτήματος, με εξαίρεση ότι η θερμοκρασία δοκιμής θα είναι - 18 °C ± 2 °C.
 5.5.3.
 Ερμηνεία των αποτελεσμάτων σύμφωνα με την παράγραφο 5.4 του παρόντος παραρτήματος.
 6. ΔΟΚΙΜΗ ΑΝΤΟΧΗΣ ΣΕ ΣΥΝΘΗΚΕΣ ΠΕΡΙΒΑΛΛΟΝΤΟΣ
 6.1. Δοκιμή αντοχής στην τριβή
 6.1.1. Δείκτες δυσκολίας και μέθοδος δοκιμής
 Ισχύουν οι προδιαγραφές της παραγράφου 4 του παραρτήματος 3. Η δοκιμή πραγματοποιείται επί 1 000, 500 ή 100 κύκλους για να μετρηθεί η τριβή στην επιφάνεια του προϊόντος.
 6.1.2. Υποβάλλονται σε δοκιμή τρία τετράγωνα επίπεδα δοκίμια 100 mm για κάθε τύπο επιφάνειας.
 6.1.3. Ερμηνεία των αποτελεσμάτων
 6.1.3.1.
 Στην περίπτωση υαλοπινάκων κατηγορίας L, η δοκιμή αντοχής στην τριβή θεωρείται ότι έδωσε θετικό αποτέλεσμα εφόσον η συνολική διάχυση του φωτός μετά την τριβή δεν υπερβαίνει το 2 τοις εκατό έπειτα από 1 000 κύκλους στην εξωτερική επιφάνεια του δοκιμίου και 4 τοις εκατό έπειτα από 100 κύκλους στην εσωτερική επιφάνεια του δοκιμίου.
 6.1.3.2.
 Στην περίπτωση υαλοπινάκων κατηγορίας Μ, η δοκιμή αντοχής στην τριβή θεωρείται ότι έδωσε θετικό αποτέλεσμα εφόσον η συνολική διάχυση του φωτός μετά την τριβή δεν υπερβαίνει το 10 τοις εκατό έπειτα από 500 κύκλους στην εξωτερική επιφάνεια του δοκιμίου και 4 τοις εκατό έπειτα από 100 κύκλους στην εσωτερική επιφάνεια του δοκιμίου.
 6.1.3.3.
 Δεν απαιτείται δοκιμή αντοχής στην τριβή για τις ηλιοροφές.
 6.1.4. Σειρά δειγμάτων που υποβάλλεται σε δοκιμή προς έγκριση, θεωρείται ικανοποιητική εφόσον

type: contracts

jurisdiction: EU


text:
πληρούται μία από τις ακόλουθες προϋποθέσεις:
 —
 όλα τα δείγματα πληρούν τις προδιαγραφές ή
 —
 μετά από αποτυχία ενός δείγματος, η επανάληψη των δοκιμών σε νέα σειρά δειγμάτων δίνει ικανοποιητικό αποτέλεσμα.
 6.2. Δοκιμή αντοχής σε προσομοιωμένη έκθεση σε καιρικές συνθήκες
 6.2.1. Δείκτες δυσκολίας και μέθοδος δοκιμής
 Ισχύουν οι προδιαγραφές της παραγράφου 6.4 του παραρτήματος 3. Η συνολική έκθεση στην υπεριώδη ακτινοβολία με τη λυχνία ξένου μακρού τόξου πρέπει να είναι 500 MJ/m2. Κατά τη διάρκεια της ακτινοβόλησης, τα δοκίμια πρέπει να ψεκάζονται με νερό σε συνεχείς κύκλους. Κατά τη διάρκεια ενός κύκλου 120 λεπτών, τα δοκίμια εκτίθενται στο φως χωρίς ψεκασμό με νερό για 102 λεπτά και στο φως με ψεκασμό με νερό για 18 λεπτά.
 6.2.1.1.
 Επιτρέπονται και άλλες μέθοδοι που παρέχουν ισοδύναμα αποτελέσματα.
 6.2.2. Αριθμός δοκιμίων
 Υποβάλλονται σε δοκιμή τρία επίπεδα δοκίμια διαστάσεων 130 × 40 mm, τα οποία έχουν αποσπαστεί από την εξωτερική επιφάνεια του παραθύρου.
 6.2.3. Ερμηνεία των αποτελεσμάτων
 6.2.3.1.
 Η αντοχή στην προσομοιωμένη έκθεση σε καιρικές συνθήκες θεωρείται ότι έδωσε θετικό αποτέλεσμα εάν:
 6.2.3.1.1.
 η μετάδοση του φωτός μετρούμενη σύμφωνα με την παράγραφο 9.1. του παραρτήματος 3 δεν είναι κατώτερη από το 95 % της τιμής προ της έκθεσης στις καιρικές συνθήκες. Επιπλέον, για τα παράθυρα που είναι απαραίτητα για την ορατότητα του οδηγού, η τιμή δεν πρέπει να είναι κατώτερη από 70 %.
 6.2.3.1.2.
 Κατά την έκθεση στις καιρικές συνθήκες, δεν εμφανίζονται φυσαλίδες ή άλλες εμφανείς ενδείξεις αποσύνθεσης, αποχρωματισμοί, γαλακτόχροα σημάδια ή ρωγμές.
 6.2.4. Σειρά δοκιμίων ή δειγμάτων που προσκομίζονται για έγκριση θεωρείται ως ικανοποιητική από την άποψη της αντοχής στην έκθεση σε προσομοιωμένες καιρικές συνθήκες εφόσον πληρούται μια από τις παρακάτω προϋποθέσεις:
 6.2.4.1.
 όλες οι δοκιμές έδωσαν θετικό αποτέλεσμα,
 6.2.4.2.
 ένα δοκίμιο έδωσε αρνητικό αποτέλεσμα. Νέα σειρά δοκιμών που πραγματοποιήθηκε σε νέα σειρά δοκιμίων ή δειγμάτων δίνει θετικά αποτελέσματα.
 6.3. Δοκιμή σταυροειδούς κοπής
 6.3.1. Δείκτες δυσκολίας και μέθοδος δοκιμής
 Ισχύουν οι προδιαγραφές της παραγράφου 13 του παραρτήματος 3 μόνο για επενδεδυμένα προϊόντα.
 6.3.2. Η δοκιμή σταυροειδούς κοπής θα πραγματοποιηθεί σε ένα από τα δοκίμια της παραγράφου 6.2.
 6.3.3. Ερμηνεία των αποτελεσμάτων
 6.3.3.1.
 Η δοκιμή σταυροειδούς κοπής θεωρείται ότι έδωσε θετικό αποτέλεσμα εάν:
 πληρούται η τιμή σταυροειδούς κοπής Gt1.
 6.3.3.2.
 Το δοκίμιο θεωρείται ικανοποιητικό όσον αφορά την έγκριση εφόσον πληρούται μία από τις ακόλουθες προϋποθέσεις:
 6.3.3.2.1.
 η δοκιμή έδωσε θετικά αποτελέσματα,
 6.3.3.2.2.
 η δοκιμή έδωσε αρνητικό αποτέλεσμα. Νέα δοκιμή που πραγματοποιήθηκε σε άλλο υπολειπόμενο δοκίμιο από τη δοκιμή της παραγράφου 6.2 έδωσε θετικά αποτελέσματα.
 6.4. Δοκιμή αντοχής στην υγρασία
 6.4.1. Δείκτες δυσκολίας και μέθοδος δοκιμής
 Ισχύουν οι προδιαγραφές της παραγράφου 7 του παραρτήματος 3.
 6.4.2. Υποβάλλονται σε δοκιμή δέκα τετράγωνα δοκίμια ή παράθυρα διαστάσεων 300 × 300 mm.
 6.4.3. Ερμηνεία των αποτελεσμάτων
 6.4.3.1.
 Η δοκιμή αντοχής στην υγρασία θεωρείται ότι έδωσε θετικό αποτέλεσμα εφόσον:
 6.4.3.1.1.
 δεν υπάρχουν εμφανή σημάδια αποσύνθεσης, όπως φυσαλίδες ή γαλακτόχροα σημάδια σε κάποιο δείγμα,
 6.4.3.1.2.
 και εφόσον η μετάδοση του φωτός που μετράται σύμφωνα με την παράγραφο 9.1. του παραρτήματος 3 δεν είναι κατώτερη του 95 % της τιμής προ της δοκιμής και επιπλέον κατώτερη του 70 % για οποιοδήποτε


text:
παράθυρο που παρέχει ορατότητα στον οδηγό.
 6.4.4. Μετά τη δοκιμή, τα δοκίμια πρέπει να αποθηκευτούν για τουλάχιστον 48 ώρες σε θερμοκρασία 23 ° C ± 2 ° C και σχετική υγρασία 50 % ± 5 %, και στη συνέχεια να υποβληθούν στη δοκιμή με το σφαιρίδιο 227 g που περιγράφεται στην παράγραφο 5 του παρόντος παραρτήματος.
 7. ΟΠΤΙΚΕΣ ΙΔΙΟΤΗΤΕΣ
 Για τα προϊόντα που είναι απαραίτητα για την ορατότητα του οδηγού, ισχύουν οι προδιαγραφές της παραγράφου 9.1 του παραρτήματος 3.
 7.1 Ερμηνεία των αποτελεσμάτων
 Σειρά δειγμάτων θεωρείται ικανοποιητική εφόσον πληρούται μία από τις ακόλουθες προϋποθέσεις:
 7.1.1.
 όλα τα δείγματα έδωσαν θετικά αποτελέσματα,
 7.1.2.
 ένα δείγμα έδωσε αρνητικό αποτέλεσμα. Νέα σειρά δοκιμίων δίνει θετικά αποτελέσματα.
 8. ΔΟΚΙΜΗ ΑΝΤΟΧΗΣ ΣΤΗ ΦΩΤΙΑ
 8.1. Δείκτες δυσκολίας και μέθοδος δοκιμής
 Ισχύουν οι προδιαγραφές της παραγράφου 10 του παραρτήματος 3.
 8.2. Ερμηνεία των αποτελεσμάτων
 Η δοκιμή πρέπει να πραγματοποιηθεί ξεχωριστά και στις δύο επιφάνειες της μονάδας διπλού υαλοπίνακα.
 Η δοκιμή αντοχής στη φωτιά θεωρείται ότι έδωσε θετικά αποτελέσματα, εάν ο ρυθμός καύσης είναι κατώτερος των 110 mm/min.
 8.2.1.
 Προκειμένου να εγκριθεί, μια σειρά δειγμάτων θεωρείται ικανοποιητική εφόσον πληρούται μία από τις ακόλουθες προϋποθέσεις:
 8.2.1.1.
 όλα τα δείγματα έδωσαν θετικό αποτέλεσμα,
 8.2.1.2.
 ένα δείγμα έδωσε αρνητικό αποτέλεσμα. Μια δεύτερη σειρά δειγμάτων δίνει θετικά αποτελέσματα.
 9. ΔΟΚΙΜΗ ΑΝΤΟΧΗΣ ΣΤΙΣ ΧΗΜΙΚΕΣ ΟΥΣΙΕΣ
 9.1. Δείκτες δυσκολίας και μέθοδος δοκιμής
 Ισχύουν οι προδιαγραφές της παραγράφου 11 του παραρτήματος 3.
 Η δοκιμή θα πραγματοποιηθεί μόνο σε δείγματα αντιπροσωπευτικά της εξωτερικής επιφάνειας της μονάδας διπλού υαλοπίνακα.
 9.2. Ερμηνεία των αποτελεσμάτων
 Σειρά δειγμάτων θεωρείται αποδεκτή εφόσον πληρούται μία από τις ακόλουθες προϋποθέσεις:
 9.2.1.
 όλα τα δείγματα έδωσαν θετικά αποτελέσματα,
 9.2.2.
 ένα δείγμα έδωσε αρνητικό αποτέλεσμα. Μια δεύτερη σειρά δειγμάτων δίνει θετικά αποτελέσματα.
 ΠΑΡΑΡΤΗΜΑ 17
 Μέτρηση του βέλους τομέα και θέση των σημείων κρούσης
 Σχήμα 1
 Προσδιορισμός του βέλους τομέα «h»
 Σε περίπτωση υαλοπινάκων ασφαλείας με απλή καμπυλότητα, το βέλος τομέα θα είναι ίσο με: h1 κατ’ ανώτατο όριο.
 Σε περίπτωση υαλοπινάκων ασφαλείας με διπλή καμπυλότητα, το βέλος τομέα θα είναι ίσο με: h1 κατ’ ανώτατο όριο + h2κατ’ ανώτατο όριο.
 Σχήμα 2
 Σημεία πρόσκρουσης που ορίζονται για τα αλεξήνεμα
 Σχήματα 3 α), 3 β), 3 γ)
 Προδιαγραφόμενα σημεία πρόσκρουσης για υαλοπίνακες από ενιαία ύαλο σκληρυμένη διά βαφής.
 Σχήμα 3 α)
 Επίπεδος υαλοπίνακας
 Σχήμα 3 β)
 Επίπεδος υαλοπίνακας
 Σχήμα 3 γ)
 Κοίλος υαλοπίνακας
 Τα σημεία 2 που αναφέρονται στα σχήματα 3α), 3β) και 3γ) αποτελούν παραδείγματα της θέσης του σημείου «2» που ορίζεται στην παράγραφο 2.5 του παραρτήματος 5.
 ΠΑΡΑΡΤΗΜΑ 18
 Διαδικασία που πρέπει να ακολουθηθεί για τον προσδιορισμό των ζωνών δοκιμής επί των αλεξηνέμων των οχημάτων της κατηγορίας Μ1 σε σχέση με τα σημεία «V»
 1. ΘΕΣΗ ΤΩΝ ΣΗΜΕΙΩΝ «V»
 1.1. Οι πίνακες 1 και 2 δείχνουν τη θέση των σημείων «V» σε συνάρτηση με το σημείο «R» (βλέπε παράρτημα 19 του παρόντος κανονισμού), όπως εντοπίζονται από τις συντεταγμένες X, Y και Z στο τρισδιάστατο σύστημα αναφοράς.
 1.2. Ο πίνακας 1 δείχνει τις βασικές συντεταγμένες για μια προβλεπόμενη γωνία του ερεισίνωτου 25°. Η θετική φορά των συντεταγμένων φαίνεται στο σχήμα 3 του παρόντος παραρτήματος.
 Πίνακας


text:
1
 Σημείο «V»
 α
 β
 γ(δ)
 V1
 68 mm
 –5 mm
 665 mm
 V2
 68 mm
 –5 mm
 589 mm
 1.3. Διόρθωση για προβλεπόμενες γωνίες του ερεισινωτού διαφορετικές των 25°
 1.3.1.
 Ο πίνακας 2 δείχνει τις αναγκαίες συμπληρωματικές διορθώσεις που πρέπει να γίνουν στις συντεταγμένες X και Z από κάθε σημείο «V» όταν η προβλεπόμενη γωνία του ερεισίνωτου είναι διαφορετική από τις 25°. Η θετική φορά των συντεταγμένων φαίνεται στο σχήμα 3 του παρόντος παραρτήματος.
 Πίνακας 2
 Γωνία ερεισινωτού
 (σε °)
 Οριζόντιες συντεταγμένες
 X
 Κάθετες συντεταγμένες
 Z
 5
 – 186 mm
 28 mm
 6
 – 176 mm
 27 mm
 7
 – 167 mm
 27 mm
 8
 – 157 mm
 26 mm
 9
 – 147 mm
 26 mm
 10
 – 137 mm
 25 mm
 11
 – 128 mm
 24 mm
 12
 – 118 mm
 23 mm
 13
 – 109 mm
 22 mm
 14
 –99 mm
 21 mm
 15
 –90 mm
 20 mm
 16
 –81 mm
 18 mm
 17
 –71 mm
 17 mm
 18
 –62 mm
 15 mm
 19
 –53 mm
 13 mm
 20
 –44 mm
 11 mm
 21
 –35 mm
 9 mm
 22
 –26 mm
 7 mm
 23
 –17 mm
 5 mm
 24
 –9 mm
 2 mm
 25
 0 mm
 0 mm
 26
 9 mm
 –3 mm
 27
 17 mm
 –5 mm
 28
 26 mm
 –8 mm
 29
 34 mm
 –11 mm
 30
 43 mm
 –14 mm
 31
 51 mm
 –17 mm
 32
 59 mm
 –21 mm
 33
 67 mm
 –24 mm
 34
 76 mm
 –28 mm
 35
 84 mm
 –31 mm
 36
 92 mm
 –35 mm
 37
 100 mm
 –39 mm
 38
 107 mm
 –43 mm
 39
 115 mm
 –47 mm
 40
 123 mm
 –52 mm
 2. ΠΕΡΙΟΧΕΣ ΔΟΚΙΜΗΣ
 2.1.
 Με βάση τα σημεία «V» προσδιορίζονται δύο περιοχές δοκιμής.
 2.2.
 «Περιοχή δοκιμής Α» είναι η περιοχή της εξωτερικής επιφάνειας του αλεξήνεμου οριζόμενης από την αλληλοτομή των ακόλουθων τεσσάρων επιπέδων (βλέπε σχήμα 1):
 α)
 επίπεδο προσανατολισμένο κατά 3° προς τα πάνω σε σχέση με τον άξονα των X διερχόμενο από το V1 και παράλληλο προς τον άξονα των Y (επίπεδο 1),
 β)
 επίπεδο προσανατολισμένο κατά 1° προς τα κάτω σε σχέση με τον άξονα των X διερχόμενο από το V2 και παράλληλο προς τον άξονα των Y (επίπεδο 2),
 γ)
 επίπεδο κατακόρυφο, διερχόμενο από V1 και V2 και σχηματίζοντας γωνία 13° με τον άξονα των Χ προς τα αριστερά για τα οχήματα με αριστερή οδήγηση και προς τα δεξιά για οχήματα με δεξιά οδήγηση (επίπεδο 3),
 δ)
 επίπεδο κατακόρυφο, διερχόμενο από V1 και V2 και σχηματίζοντας γωνία 20° με τον άξονα των Χ προς τα δεξιά για τα οχήματα με αριστερή οδήγηση και προς τα αριστερά για οχήματα με δεξιά οδήγηση (επίπεδο 4),
 2.3.
 «Περιοχή δοκιμής Β» είναι η περιοχή της εξωτερικής επιφάνειας του αλεξήνεμου οριζόμενης από την αλληλοτομή των ακόλουθων τεσσάρων επιπέδων:
 α)
 επίπεδο προσανατολισμένο κατά 7° προς τα πάνω σε σχέση με τον άξονα των X διερχόμενο από το V1 και παράλληλο προς τον άξονα των Y (επίπεδο 5),
 β)
 επίπεδο προσανατολισμένο κατά 5° προς τα κάτω σε σχέση


text:
με τον άξονα των X διερχόμενο από το V2 και παράλληλο προς τον άξονα των Y (επίπεδο 6),
 γ)
 επίπεδο κατακόρυφο, διερχόμενο από V1 και V2 και σχηματίζοντας γωνία 17° με τον άξονα των Χ προς τα αριστερά για τα οχήματα με αριστερή οδήγηση και προς τα δεξιά για οχήματα με δεξιά οδήγηση (επίπεδο 7),
 δ)
 επίπεδο συμμετρικό προς το επίπεδο 7 σε σχέση με το διάμηκες μέσο επίπεδο του οχήματος (επίπεδο 8).
 2.4.
 Η «μειωμένη περιοχή δοκιμής B» είναι η περιοχή δοκιμής Β χωρίς τις ακόλουθες ζώνες (1) (βλ. σχήματα 2 και 3).
 2.4.1.
 Η περιοχή δοκιμής Α, όπως ορίζεται στην παράγραφο 2.2, εκτείνεται σύμφωνα με την παράγραφο 9.2.2.1 του παραρτήματος 3·
 2.4.2.
 κατά την κρίση του κατασκευαστή του οχήματος, μπορεί να έχει εφαρμογή μία από τις δύο ακόλουθες παραγράφους:
 2.4.2.1.
 οποιαδήποτε αδιαφανής σκίαση οριζόμενη προς τα κάτω από το επίπεδο 1 και πλαγίως από το επίπεδο 4 και τη συμμετρική του ως προς το διάμηκες μέσο επίπεδο του οχήματος (επίπεδο 4')·
 2.4.2.2.
 οποιαδήποτε αδιαφανής σκίαση οριζόμενη προς τα κάτω από το επίπεδο 1 με την προϋπόθεση ότι βρίσκεται εντός περιοχής πλάτους 300 mm στο κέντρο του διαμήκους μέσου επιπέδου του οχήματος και με την προϋπόθεση ότι η αδιαφανής σκίαση κάτω από το ίχνος του επιπέδου 5 βρίσκεται εντός περιοχής οριζόμενης πλευρικά από τα ίχνη των επιπέδων που διέρχονται από τα όρια τμήματος πλάτους 150 mm (2) και παράλληλης, αντίστοιχα, προς τα ίχνη των επιπέδων 4 και 4'.
 2.4.3.
 οποιαδήποτε αδιαφανής σκίαση οριζόμενη από την αλληλοτομή της εξωτερικής επιφάνειας του αλεξήνεμου:
 α)
 με επίπεδο προσανατολισμένο κατά 4° προς τα κάτω σε σχέση με τον άξονα των X διερχόμενο από το V2 και παράλληλο προς τον άξονα των Y (επίπεδο 9),
 β)
 με το επίπεδο 6,
 γ)
 με τα επίπεδα 7 και 8 ή το άκρο της εξωτερικής επιφάνειας του αλεξηνέμου, εάν η αλληλοτομή του επιπέδου 6 με το επίπεδο 7 (επίπεδο 6 με επίπεδο 8) δεν τέμνει την εξωτερική επιφάνεια του αλεξήνεμου,
 2.4.4.
 οποιαδήποτε αδιαφανής σκίαση οριζόμενη από την αλληλοτομή της εξωτερικής επιφάνειας του αλεξήνεμου:
 α)
 με οριζόντιο επίπεδο διερχόμενο από το V1 (επίπεδο 10),
 β)
 με το επίπεδο 3 (3)
 γ)
 με το επίπεδο 7 (4) ή το άκρο της εξωτερικής επιφάνειας του αλεξηνέμου, εάν η αλληλοτομή του επιπέδου 6 με το επίπεδο 7 (επίπεδο 6 με επίπεδο 8) δεν τέμνει την εξωτερική επιφάνεια του αλεξήνεμου,
 δ)
 με το επίπεδο 9,
 2.4.5.
 περιοχή σε απόσταση 25 mm από το άκρο της εξωτερικής επιφάνειας του αλεξήνεμου ή από οποιαδήποτε αδιαφανή σκίαση. Η περιοχή αυτή δεν θα έρχεται σε επαφή με την εκτεταμένη περιοχή δοκιμής Α.
 2.5.
 Ορισμός των σημείων αναφοράς (βλ. σχήμα 3)
 Ως «σημεία αναφοράς του αλεξηνέμου» νοούνται τα σημεία τα οποία βρίσκονται στην αλληλοτομή με την εξωτερική επιφάνεια του αλεξηνέμου των προς τα εμπρός ακτινοειδών εκτεινομένων γραμμών από τα σημεία V:
 2.5.1.
 άνω κατακόρυφο σημείο αναφοράς έμπροσθεν του σημείου V1 και 7° πάνω από την οριζόντιο (Pr1),
 2.5.2.
 κάτω κατακόρυφο σημείο αναφοράς έμπροσθεν του σημείου V2 και 5° κάτω από την οριζόντιο (Pr2),
 2.5.3
 οριζόντιο σημείο αναφοράς


text:
έμπροσθεν του σημείου V1 και 17° προς τα αριστερά (Pr3),
 2.5.4.
 τρία επιπλέον σημεία αναφοράς συμμετρικά προς τα σημεία που ορίζονται σύμφωνα με τις παραγράφους 2.5.1 έως 2.5.3 σε σχέση με το διάμηκες μέσο επίπεδο του οχήματος (P'r1, P'r2, P'r3 αντίστοιχα).
 Σχήμα 1
 Περιοχή δοκιμής «A» (παράδειγμα οχήματος με τιμόνι αριστερά)
 Σχήμα 2α
 Μειωμένη περιοχή δοκιμής «Β» (παράδειγμα οχήματος με τιμόνι αριστερά) – άνω περιοχή σκίασης, όπως ορίζεται στην παράγραφο 2.4.2.2
 Σχήμα 2β
 Μειωμένη περιοχή δοκιμής «Β» (παράδειγμα οχήματος με τιμόνι αριστερά) – άνω περιοχή σκίασης, όπως ορίζεται στην παράγραφο 2.4.2.1
 Σχήμα 3
 Ορισμός των σημείων αναφοράς (παράδειγμα οχήματος με τιμόνι αριστερά)
 (1) Λαμβάνοντας όμως υπόψη το γεγονός ότι τα σημεία αναφοράς, όπως ορίζονται στην παράγραφο 2.5., πρέπει να βρίσκονται στη διαφανή ζώνη.
 (2) Μετράται στην εξωτερική επιφάνεια του αλεξηνέμου και στο ίχνος του επιπέδου 1.
 (3) Για την άλλη πλευρά του αλεξηνέμου, με επίπεδο συμμετρικό προς το επίπεδο 3 σε σχέση με το διάμηκες μέσο επίπεδο του οχήματος.
 (4) Για την άλλη πλευρά του αλεξηνέμου, με το επίπεδο 8.
 ΠΑΡΑΡΤΗΜΑ 19
 Τηρούμενη διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθημένου στα οχήματα με κινητήρα
 1. ΣΚΟΠΟΣ
 Η περιγραφόμενη στο παρόν παράρτημα διαδικασία χρησιμοποιείται για τον καθορισμό της θέσης του σημείου «Η» και της πραγματικής γωνίας του κορμού για μία ή πολλές θέσεις καθημένων σε όχημα με κινητήρα και για την επαλήθευση της σχέσης των μετρούμενων δεδομένων προς τις προβλεπόμενες από την μελέτη προδιαγραφές που δίνει ο κατασκευαστής του οχήματος (1).
 2. ΟΡΙΣΜΟΙ
 Για τους σκοπούς του παρόντος παραρτήματος:
 2.1.
 Ως «δεδομένα αναφοράς» νοούνται ένα ή περισσότερα από τα ακόλουθα χαρακτηριστικά μιας θέσης καθήμενων:
 2.1.1.
 το σημείο «Η» και το σημείο «R» και ο λόγος τους,
 2.1.2.
 η πραγματική και η προβλεπόμενη από τη μελέτη γωνία του κορμού και η μεταξύ τους σχέση,
 2.2.
 Ως «τρισδιάστατη μηχανή σημείου Η» (μηχανή 3DH) νοείται η διάταξη που χρησιμοποιείται για τον προσδιορισμό των σημείων Η και των πραγματικών γωνιών του κορμού. Η εν λόγω διάταξη περιγράφεται στο προσάρτημα 1 του παρόντος παραρτήματος.
 2.3.
 Ως «σημείο H» νοείται το κέντρο άρθρωσης κορμού και μηρών της μηχανής 3 DH που είναι εγκατεστημένη στο κάθισμα του οχήματος σύμφωνα με τη διαδικασία που περιγράφεται στην παράγραφο 3 ακολούθως. Το σημείο H βρίσκεται στο κέντρο του άξονα συμμετρίας της διάταξης που κείται μεταξύ των στοχάστρων του σημείου H εκατέρωθεν της μηχανής 3 DH. Το σημείο H αντιστοιχεί θεωρητικά στο σημείο R (για τις ανοχές βλ. παράγραφο 3.2.2. κατωτέρω). Αφού προσδιοριστεί σύμφωνα με τη διαδικασία που περιγράφεται στην παράγραφο 4, το σημείο Η θεωρείται σταθερό σε σχέση με το συγκρότημα καθίσματος-προσκεφάλου και ότι κινείται με αυτό όταν ρυθμίζεται το κάθισμα.
 2.4.
 Ως «σημείο R» ή «σημείο αναφοράς θέσης καθήμενων» νοείται σημείο καθοριζόμενο στα σχέδια του κατασκευαστή για κάθε θέση καθήμενου και ευρισκόμενο συναρτήσει του τρισδιάστατου συστήματος αναφοράς.
 2.5.
 Ως «γραμμή κορμού» νοείται ο άξονας συμμετρίας της στήλης της μηχανής 3DH με τη στήλη στην απώτατη πίσω θέση.
 2.6.
 Ως «πραγματική γωνία κορμού» νοείται η γωνία που σχηματίζεται από την κατακόρυφη


text:
που διέρχεται από το σημείο Η και τη γραμμή του κορμού με χρήση του μοιρογνωμονίου πλάτης επί της μηχανής 3 DH. Η πραγματική γωνία κορμού αντιστοιχεί θεωρητικά προς την προβλεπόμενη από τη μελέτη γωνία του κορμού (για ανοχές βλ. παράγραφο 3.2.2 κατωτέρω).
 2.7.
 Ως «προβλεπόμενη από τη μελέτη γωνία του κορμού» νοείται η γωνία που σχηματίζεται από την κατακόρυφη που διέρχεται από το σημείο R και τη γραμμή του κορμού σε θέση που αντιστοιχεί στη θέση του ερεισίνωτου που καθορίζεται στα σχέδια του κατασκευαστή του οχήματος.
 2.8.
 Ως «επίπεδο συμμετρίας του επιβάτη» (CPO) νοείται το διερχόμενο διά του μέσου επιπέδου της μηχανής 3 DH τοποθετημένης σε κάθε καθορισμένη θέση καθήμενων. Αναπαριστάται με τη συντεταγμένη του σημείου Η στον άξονα Y. Για μεμονωμένα καθίσματα, το επίπεδο συμμετρίας του καθίσματος συμπίπτει με το επίπεδο συμμετρίας του επιβάτη. Για τα άλλα καθίσματα, το επίπεδο συμμετρίας του επιβάτη καθορίζεται από τον κατασκευαστή.
 2.9.
 Ως «τρισδιάστατο σύστημα αναφοράς» νοείται ένα σύστημα, όπως περιγράφεται στο προσάρτημα 2 του παρόντος παραρτήματος.
 2.10.
 Τα «βασικά σημεία» είναι φυσικά σημεία (οπές, επιφάνειες, σημάδια ή εγκοπές) στο αμάξωμα του οχήματος, όπως ορίζονται από τον κατασκευαστή.
 2.11.
 Ως «μετρητική στάση του οχήματος» νοείται η θέση του οχήματος όπως ορίζεται από τις συντεταγμένες των βασικών σημείων στο τρισδιάστατο σύστημα αναφοράς.
 3. ΑΠΑΙΤΗΣΕΙΣ
 3.1. Παρουσίαση δεδομένων
 Για κάθε θέση καθημένου όπου απαιτούνται δεδομένα αναφοράς για να επιδειχθεί η συμμόρφωση προς τις διατάξεις του παρόντος Κανονισμού, όλα ή ενδεδειγμένη επιλογή των ακόλουθων δεδομένων θα παρουσιάζεται υπό τη μορφή που υποδεικνύεται στο προσάρτημα 3 του παρόντος παραρτήματος:
 3.1.1.
 οι συντεταγμένες του σημείου R σε σχέση με το τρισδιάστατο σύστημα αναφοράς,
 3.1.2.
 η προβλεπόμενη από τη μελέτη γωνία του κορμού,
 3.1.3.
 όλες οι ενδείξεις που είναι απαραίτητες για τη ρύθμιση του καθίσματος (αν είναι ρυθμιζόμενο) στη θέση μέτρησης που ορίζεται στην παράγραφο 4.3 ακολούθως.
 3.2. Σχέση μεταξύ μετρούμενων δεδομένων και προδιαγραφών σχεδιασμού
 3.2.1.
 Οι συντεταγμένες του σημείου H και η τιμή της πραγματικής γωνίας κορμού που προκύπτει με τη διαδικασία που προβλέπεται στην παράγραφο 4 κατωτέρω πρέπει να συγκρίνονται, αντίστοιχα, με τις συντεταγμένες του σημείου R και την τιμή της προβλεπόμενης από τη μελέτη γωνίας του κορμού που υποδεικνύονται από τον κατασκευαστή του οχήματος.
 3.2.2.
 Οι σχετικές θέσεις του σημείου R και του σημείου Η και η σχέση μεταξύ της προβλεπόμενης από τη μελέτη γωνίας του κορμού και της πραγματικής γωνίας κορμού θεωρούνται ικανοποιητικές για την εν λόγω θέση καθήμενων εάν το σημείο Η, όπως ορίζεται από τις συντεταγμένες του, κείται εντός τετραγώνου με πλευρά μήκους 50 mm με οριζόντιες και κάθετες πλευρές των οποίων οι διαγώνιοι τέμνονται στο σημείο R και εάν η πραγματική γωνία κορμού είναι εντός 5° από την γωνία κορμού σχεδιασμού.
 3.2.3.
 Αν πληρούνται αυτές οι προϋποθέσεις, το σημείο R και η γωνία κορμού σχεδιασμού θα χρησιμοποιούνται προς επιβεβαίωση της συμμόρφωσης με τις διατάξεις του παρόντος Κανονισμού.
 3.2.4.
 Αν το σημείο Η ή η πραγματική γωνία κορμού δεν πληρούν τις απαιτήσεις της παραγράφου 3.2.2 ανωτέρω, το σημείο Η και η πραγματική γωνία κορμού πρέπει να προσδιοριστούν δύο ακόμη φορές (τρεις φορές συνολικά).


text:
Αν τα αποτελέσματα των δύο και των τριών διαδικασιών πληρούν τις απαιτήσεις, εφαρμόζονται οι όροι της παραγράφου 3.2.3.
 3.2.5.
 Αν τα αποτελέσματα τουλάχιστον δύο εκ των τριών διαδικασιών που περιγράφονται στην παραπάνω παράγραφο 3.2.4 δεν πληρούν τις απαιτήσεις της παραγράφου 3.2.2 ανωτέρω, ή αν δεν μπορεί να πραγματοποιηθεί η επαλήθευση διότι ο κατασκευαστής του οχήματος δεν έδωσε πληροφορίες σχετικά με τη θέση του σημείου R ή σχετικά με τη γωνία κορμού σχεδιασμού, το κέντρο βάρους των τριών μετρηθέντων σημείων ή ο μέσος όρος των τριών μετρηθεισών γωνιών χρησιμοποιείται και θεωρείται ως ισχύων σε όλες τις περιπτώσεις όπου το σημείο R ή η προβλεπόμενη από την μελέτη γωνία του κορμού αναφέρεται στον παρόντα κανονισμό.
 4. ΔΙΑΔΙΚΑΣΙΑ ΠΡΟΣΔΙΟΡΙΣΜΟΥ ΤΟΥ ΣΗΜΕΙΟΥ H ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΟΡΜΟΥ
 4.1.
 Το όχημα πρέπει να προετοιμαστεί κατά την διακριτική ευχέρεια του κατασκευαστή, σε θερμοκρασία 20 ± 10 °C για να εξασφαλιστεί ότι το υλικό του καθίσματος θα αποκτήσει θερμοκρασία δωματίου. Αν το κάθισμα που πρόκειται να ελεγχθεί δεν έχει χρησιμοποιηθεί ποτέ, ένα άτομο ή συσκευή βάρους 70 έως 80 kg πρέπει να καθίσει στο κάθισμα δύο φορές για ένα λεπτό για να καμφθούν το προσκέφαλο και το ερεισίνωτο. Κατόπιν αιτήσεως του κατασκευαστή, όλα τα συγκροτήματα καθισμάτων θα παραμένουν χωρίς φορτίο για ελάχιστη περίοδο 30 λεπτών πριν από την εγκατάσταση της μηχανής 3 DH.
 4.2.
 Το όχημα πρέπει να είναι στη μετρητική στάση που ορίζεται στην παράγραφο 2.11 ανωτέρω.
 4.3.
 Το κάθισμα, εφόσον είναι ρυθμιζόμενο, ρυθμίζεται πρώτα στην απώτατη πίσω κανονική θέση οδήγησης ή απλής επόχησης, όπως υποδεικνύεται από τον κατασκευαστή του οχήματος, λαμβάνοντας υπόψη μόνον τη ρύθμιση του καθίσματος επί του διαμήκους άξονος, αποκλείοντας τη μετακίνηση του καθίσματος που χρησιμοποιείται για σκοπούς διαφορετικούς από τις κανονικές θέσεις οδήγησης ή απλής επόχησης. Όταν υπάρχουν άλλοι τρόποι ρύθμισης του καθίσματος (κατακόρυφης, γωνιακής, ερεισινώτου, κ.λπ.), οι εν λόγω ρυθμίσεις της θέσης θα ακολουθήσουν όσα ορίζονται από τον κατασκευαστή του οχήματος. Για αναρτώμενα καθίσματα, η κατακόρυφη θέση πρέπει να είναι μόνιμα στερεωμένη και να αντιστοιχεί με την κανονική θέση οδήγησης, όπως ορίζεται από τον κατασκευαστή.
 4.4.
 Η επιφάνεια της θέσης καθήμενων που έρχεται σε επαφή με το μηχάνημα 3 DH πρέπει να καλύπτεται από βαμβακερό ύφασμα μουσελίνα, επαρκούς μεγέθους και κατάλληλης υφής, που περιγράφεται ως μονόχρωμο βαμβακερό ύφασμα με 18,9 θηλιές ανά cm2 και βάρος 0,228 kg/m2 ή πλεγμένο ή μη υφαντό πανί ισοδύναμων χαρακτηριστικών. Αν η δοκιμή διεξάγεται σε κάθισμα εκτός του οχήματος, το δάπεδο πάνω στο οποίο τοποθετείται το κάθισμα πρέπει να έχει τα ίδια στοιχειώδη χαρακτηριστικά (2) με το δάπεδο του οχήματος στο οποίο προορίζεται να χρησιμοποιηθεί το κάθισμα.
 4.5.
 Τοποθετήστε το συγκρότημα καθίσματος και πλάτης της μηχανής 3 DH, με τέτοιο τρόπο ώστε το επίπεδο συμμετρίας του επιβάτη (CPO) να συμπίπτει με το επίπεδο συμμετρίας της μηχανής 3 DH. Κατόπιν αιτήσεως του κατασκευαστή, η μηχανή 3 DH μπορεί να μετακινηθεί προς τα μέσα ως προς τον άξονα CPO αν η μηχανή 3 DH βρίσκεται τόσο προς τα έξω ώστε το άκρο του καθίσματος να μην επιτρέπει την επιπέδωσή της.
 4.6.
 Συνδέστε τα συγκροτήματα πέλματος και κνήμης


text:
στο σύστημα κοιλώματος του καθίσματος, είτε μεμονωμένα είτε με χρήση της άγκυρας και του συγκροτήματος κνήμης. Η γραμμή που διέρχεται μέσω των στοχάστρων του σημείου Η πρέπει να είναι παράλληλη προς το έδαφος και κάθετη προς το διάμηκες επίπεδο συμμετρίας του καθίσματος.
 4.7.
 Ρυθμίστε τις θέσεις πελμάτων και ποδών της μηχανής 3 DH ως εξής:
 4.7.1.
 Καθίσματα οδηγού και εμπρός ακριανού επιβάτη:
 4.7.1.1.
 Τα συγκροτήματα πελμάτων και ποδών πρέπει να μετακινηθούν προς τα εμπρός με τρόπο ώστε τα πέλματα να προσλάβουν φυσικές θέσεις στο δάπεδο, μεταξύ των ποδοπλήκτρων, αν χρειαστεί. Στο μέτρο του δυνατού το αριστερό πέλμα να ευρίσκεται σε ίση περίπου απόσταση αριστερά του άξονα συμμετρίας της μηχανής 3DH με εκείνη του δεξιού πέλματος προς τα δεξιά. Το αλφάδι που επαληθεύει τον εγκάρσιο προσανατολισμό της μηχανής 3 DH οριζοντιώνεται επαναρυθμίζοντας το κοίλωμα του καθίσματος, αν χρειαστεί, ή μέσω προσαρμογής των συγκροτημάτων ποδών και πελμάτων προς τα πίσω. Η γραμμή που διέρχεται μέσω των στοχάστρων του σημείου H πρέπει να διατηρείται κάθετη προς το διάμηκες επίπεδο συμμετρίας του καθίσματος.
 4.7.1.2.
 Αν το αριστερό πόδι δεν μπορεί να κρατηθεί παράλληλο προς το δεξί και το αριστερό πέλμα δεν μπορεί να στηριχτεί από την κατασκευή, μετακινήστε το αριστερό πέλμα μέχρι να στηριχτεί. Η ευθυγράμμιση των στοχάστρων πρέπει να διατηρείται. Η ευθυγράμμιση των στοχάστρων διατηρείται.
 4.7.2.
 Ακριανά οπίσθια καθίσματα:
 Για τα οπίσθια καθίσματα ή τα βοηθητικά καθίσματα, τα πόδια τοποθετούνται σύμφωνα με τις προδιαγραφές του κατασκευαστή. Αν μετά τα πέλματα εφάπτονται με μέρη του δαπέδου που βρίσκονται σε διαφορετικά επίπεδα, το πέλμα το οποίο έρχεται πρώτο σε επαφή με το εμπρόσθιο κάθισμα πρέπει να χρησιμεύει ως σημείο αναφοράς και το άλλο πέλμα πρέπει να είναι διατεταγμένο με τρόπο ώστε το αλφάδι που δίνει τον διαμήκη προσανατολισμό του καθίσματος της συσκευής να δείχνει τον οριζόντιο άξονα.
 4.7.3.
 Λοιπά καθίσματα:
 Ακολουθείται η γενική διαδικασία που αναφέρεται στην παραπάνω παράγραφο 4.7.1 με τη διαφορά ότι τα πέλματα τοποθετούνται σύμφωνα με τις προδιαγραφές του κατασκευαστή του οχήματος.
 4.8.
 Εφαρμόστε βαρίδια ποδών και μηρών και οριζοντιώστε τη μηχανή 3 DH.
 4.9.
 Κλίνατε προς τα εμπρός το κοίλωμα της πλάτης προς την μπροστινή θέση ακινητοποίησης και τραβήξτε τη μηχανή 3DH μακριά από το ερεισίνωτο χρησιμοποιώντας την άγκυρα. Επανατοποθετήστε τη μηχανή 3 DH πάνω στο κάθισμα με μία από τις εξής μεθόδους:
 4.9.1.
 Αν η μηχανή 3 DH τείνει να ολισθαίνει προς τα πίσω, χρησιμοποιήστε την ακόλουθη διαδικασία: αφήστε τη μηχανή 3DH να ολισθήσει προς τα πίσω έως ότου να μην απαιτείται πλέον οριζόντιο πρόσω φορτίο συγκράτησης επί της άγκυρας δηλαδή έως ότου το κοίλωμα της πλάτης έρθει σε επαφή με το ερεισίνωτο. Αν χρειαστεί, μετακινήστε την κνήμη.
 4.9.2.
 Αν η μηχανή 3 DH δεν τείνει να ολισθαίνει προς τα πίσω, εφαρμόστε την ακόλουθη διαδικασία: αφήστε τη μηχανή 3DH να ολισθήσει προς τα πίσω ασκώντας στην άγκυρα οριζόντια αντίστοιχη δύναμη έως ότου το κοίλωμα του καθίσματος να έρθει σε επαφή με το ερεισίνωτο (βλ. εικόνα 2 του προσαρτήματος 1 του παρόντος παραρτήματος).
 4.10.
 Εφαρμόστε ένα φορτίο 100 ± 10 Ν στο συγκρότημα πλάτης και κοιλώματος της μηχανής 3 DH στην


text:
τομή του μοιρογνωμονίου του ισχύου και της θήκης της άγκυρας. Η κατεύθυνση της εφαρμογής του φορτίου πρέπει να διατηρηθεί κατά μήκος μιας γραμμής που διέρχεται από την άνω τομή προς ένα ίχνος που βρίσκεται ακριβώς πάνω από το περίβλημα της ράβδου του μηρού (βλ. εικόνα 2 του προσαρτήματος 1 του παρόντος παραρτήματος). Μετά επιστρέψτε προσεκτικά το κοίλωμα της πλάτης στο ερεισίνωτο του καθίσματος. Εφιστάται προσοχή σε όλη την υπόλοιπη διαδικασία για να αποφευχθεί ολίσθηση της μηχανής 3 DH προς τα εμπρός.
 4.11.
 Εγκαταστήστε τα βαρίδια του δεξιού και αριστερού γλουτού και μετά, εναλλάξ, τα οκτώ βαρίδια κορμού. Διατηρήστε επίπεδη τη μηχανή 3 DH.
 4.12.
 Κλίνατε προς τα εμπρός το κοίλωμα της πλάτης για να χαλαρώσετε την πίεση επί του ερεισινώτου του καθίσματος. Ταλαντεύστε τη μηχανή 3 DH από άκρη σε άκρη μέσα από τόξο 10° (5° προς κάθε πλευρά του κατακόρυφου επιπέδου συμμετρίας) για τρεις πλήρεις κύκλους για να απελευθερώσετε τυχόν συσσωρευμένη τριβή μεταξύ της μηχανής 3 DH και του καθίσματος.
 Κατά τη διάρκεια της ταλάντευσης, η άγκυρα της μηχανής 3 DH πιθανώς να τείνει να αποκλίνει από την καθορισθείσα οριζόντια και κατακόρυφη ευθυγράμμιση. Άρα η άγκυρα πρέπει να συγκρατείται μέσω εφαρμογής ενός κατάλληλου πλευρικού φορτίου κατά τη διάρκεια των κινήσεων ταλάντευσης. Κατά το κράτημα της άγκυρας και την ταλάντευση της μηχανής 3 DH εφιστάται προσοχή ώστε να εξασφαλίζεται ότι δεν εφαρμόζονται ακούσια εξωτερικά φορτία σε κατεύθυνση κατακόρυφη ή προς τα εμπρός και προς τα πίσω.
 Τα πέλματα της μηχανής 3 DH δεν πρέπει να συγκρατούνται ή κρατώνται κατά τη διάρκεια αυτού του βήματος. Αν τα πέλματα αλλάξουν θέση, πρέπει να επιτραπεί να παραμείνουν σε εκείνη τη στάση.
 Επαναφέρετε προσεκτικά το κοίλωμα της πλάτης στο ερεισίνωτο του καθίσματος και ελέγξτε με τα δύο αλφάδια την επάνοδο στη θέση μηδέν. Αν έχει συμβεί οποιαδήποτε κίνηση των πελμάτων κατά τη διάρκεια της λειτουργίας ταλάντευσης της μηχανής 3 DH, πρέπει να επανατοποθετηθούν ως εξής:
 Σηκώστε εναλλάξ κάθε πέλμα από το δάπεδο κατά την ελάχιστη απαιτούμενη απόσταση μέχρι να πάψει να υπάρχει πρόσθετη κίνηση πέλματος. Κατά τη διάρκεια αυτής της ανύψωσης, τα πέλματα πρέπει να είναι ελεύθερα να περιστρέφονται και δεν πρέπει να εφαρμόζονται φορτία προς τα εμπρός ή προς το πλάι. Όταν κάθε πέλμα επανέλθει στην κάτω θέση, η πτέρνα πρέπει να είναι σε επαφή με τη δομή που έχει σχεδιαστεί γι’ αυτό.
 Ελέγξτε με αλφάδι εγκάρσιας κλίσης τη θέση μηδέν. Αν είναι αναγκαίο, εφαρμόστε στην κορυφή του κοιλώματος της πλάτης επαρκές πλευρικό φορτίο για το ίσιωμα του κοιλώματος επικάθησης της μηχανής 3DH επί του καθίσματος.
 4.13.
 Κρατώντας την άγκυρα για να εμποδίσετε τη μηχανή 3 DH να ολισθήσει προς τα εμπρός πάνω στο προσκέφαλο καθίσματος, ενεργήστε ως εξής:
 α)
 επιστρέψτε το κοίλωμα της πλάτης στο ερεισίνωτο,
 β)
 εναλλακτικά εφαρμόστε και απελευθερώστε ένα οριζόντιο φορτίο προς τα πίσω, που να μην υπερβαίνει τα 25 Ν, στη ράβδο γωνίας πλάτης σε ύψος περίπου στο κέντρο των βαριδίων του κορμού μέχρι το μοιρογνωμόνιο του ισχίου να δείξει ότι έχει επιτευχθεί μια σταθερή θέση μετά την απελευθέρωση του φορτίου. Εφιστάται προσοχή ώστε να εξασφαλισθεί ότι δεν


text:
εφαρμόζονται στη μηχανή 3 DH εξωτερικά φορτία προς τα κάτω ή προς το πλάι. Αν είναι απαραίτητο άλλο επίπεδο προσαρμογής της μηχανής 3 DH, περιστρέψτε το κοίλωμα της πλάτης προς τα εμπρός, οριζοντιώστε την ξανά και επαναλάβετε τη διαδικασία από το 4.12.
 4.14.
 Κάντε όλες τις μετρήσεις:
 4.14.1.
 Οι συντεταγμένες του σημείου H μετρώνται σε σχέση με το τρισδιάστατο σύστημα αναφοράς.
 4.14.2.
 Η πραγματική γωνία κορμού διαβάζεται στο μοιρογνωμόνιο της πλάτης της μηχανής 3 DH με τη στήλη στην απώτατη πίσω θέση.
 4.15.
 Αν είναι επιθυμητή μια επανάληψη της εγκατάστασης της μηχανής 3 DH, το συγκρότημα του καθίσματος πρέπει να παραμείνει χωρίς φορτίο για ελάχιστη περίοδο 30 λεπτών πριν από την επανάληψη. Η μηχανή 3 DH δεν πρέπει να αφεθεί χωρίς φορτίο πάνω στο συγκρότημα του καθίσματος περισσότερο από το χρόνο που απαιτείται για την εκτέλεση της δοκιμής.
 4.16.
 Όταν οι καθήμενες θέσεις της αυτής σειράς δύναται να θεωρηθούν ως παρόμοιες (ενιαίο κάθισμα για πλείονα άτομα, πανομοιότυπα καθίσματα κτλ), προσδιορίζεται ένα μόνο σημείο Η και μία μόνο πραγματική γωνία κορμού ανά σειρά καθισμάτων, με την τοποθέτηση της μηχανής 3 DH που περιγράφεται στο προσάρτημα 1 του παρόντος παραρτήματος σε μία θέση που θεωρείται αντιπροσωπευτική της σειράς των καθισμάτων. Αυτή η θέση πρέπει να είναι:
 4.16.1.
 για την εμπρόσθια σειρά, η θέση του οδηγού,
 4.16.2.
 για την (τις) οπίσθια (οπίσθιες) σειρά (σειρές), ένα ακριανό κάθισμα.
 (1) Σε οποιαδήποτε θέση καθήμενου εκτός των εμπρόσθιων καθισμάτων όπου το σημείο Η δεν μπορεί να προσδιοριστεί με χρήση της τρισδιάστατης μηχανής ή άλλων διαδικασιών, το σημείο R που αναφέρεται από τον κατασκευαστή μπορεί να ληφθεί ως σημείο αναφοράς κατά την κρίση της αρμόδιας αρχής.
 (2) Γωνία κλίσης, διαφορά ύψους με έδραση καθίσματος, υφή επιφάνειας κ.λπ.
 ΠΡΟΣΑΡΤΗΜΑ 1
 Περιγραφή της τρισδιάστατης μηχανής σημείου h
 (1)
 (Μηχανη 3 DH)
 1. ΚΟΙΛΩΜΑΤΑ ΠΛΑΤΗΣ ΚΑΙ ΚΑΘΙΣΜΑΤΟΣ
 Τα κοιλώματα πλάτης και καθίσματος είναι κατασκευασμένα από ενισχυμένο πλαστικό και μέταλλο. Προσομοιώνουν τον ανθρώπινο κορμό και τους μηρούς και αρθρούνται μηχανικώς στο σημείο H. Ένα μοιρογνωμόνιο είναι στερεωμένο στη στήλη που αρθρούται στο σημείο Η για να μετράει την πραγματική γωνία κορμού. Μια ρυθμιζόμενη ράβδος αναπαράστασης των μηρών προσδεδεμένη στο κοίλωμα του καθίσματος, καθορίζει τον άξονα συμμετρίας των μηρών και χρησιμεύει ως γραμμή βάσης για το μοιρογνωμόνιο του ισχίου.
 2. ΣΤΟΙΧΕΙΑ ΣΩΜΑΤΟΣ ΚΑΙ ΠΟΔΩΝ
 Τα τμήματα κνήμης συνδέονται με το συγκρότημα κοιλώματος καθίσματος στην άγκυρα που συνδέει τα γόνατα, η οποία αποτελεί πλευρική επέκταση της ρυθμιζόμενης ράβδου μηρού. Στα τμήματα της κνήμης είναι ενσωματωμένα μοιρογνωμόνια για τη μέτρηση των γωνιών των γονάτων. Τα συγκροτήματα υποδήματος και πέλματος είναι βαθμονομημένα για να μετρούν τη γωνία του πέλματος. Δύο αλφάδια προσανατολίζουν τη συσκευή στο χώρο. Βαρίδια παράστασης του σώματος τοποθετούνται στα αντίστοιχα κέντρα βάρους για να παρέχουν διείσδυση στο κάθισμα ισοδύναμη με άνδρα βάρους 76 kg. Όλες οι αρθρώσεις της μηχανής 3 DH πρέπει να ελέγχονται ότι κινούνται ελεύθερα χωρίς να συναντούν εμφανή τριβή.
 Σχήμα 1
 Περιγραφή εξαρτημάτων μηχανής 3 DH
 Σχήμα 2
 Διαστάσεις εξαρτημάτων και κατανομή φορτίου μηχανής 3 DH
 (1) Για λεπτομέρειες σχετικά με την κατασκευή της μηχανής 3 DH απευθυνθείτε στην


text:
Society of Automotive Engineers (SAE), 400 Commonwealth Drive, Warrendale, Pennsylvania 15096, United States of America.
 Η μηχανή αντιστοιχεί σε εκείνη που περιγράφεται στο πρότυπο ISO Standard 6549-1980.
 ΠΡΟΣΑΡΤΗΜΑ 2
 ΤΡΙΣΔΙΑΣΤΑΤΟ ΣΥΣΤΗΜΑ ΑΝΑΦΟΡΑΣ
 1.
 Το τρισδιάστατο σύστημα αναφοράς ορίζεται από τρία ορθογώνια επίπεδα που καθορίζονται από τον κατασκευαστή του οχήματος (βλ. σχήμα) (1).
 2.
 Η στάση μέτρησης του οχήματος καθορίζεται μέσω τοποθέτησης του οχήματος στην επιφάνεια στήριξης με τρόπο ώστε οι συντεταγμένες των βασικών σημαδιών να αντιστοιχούν στις τιμές που υποδεικνύονται από τον κατασκευαστή.
 3.
 Οι συντεταγμένες του σημείου R και του σημείου Η καθορίζονται σε σχέση με τα βασικά σημάδια που ορίζονται από τον κατασκευαστή του οχήματος.
 Σχήμα
 Τρισδιάστατο σύστημα αναφοράς
 (1) Το σύστημα αναφοράς αντιστοιχεί στο πρότυπο ISO 4130 - 1978
 ΠΡΟΣΑΡΤΗΜΑ 3
 ΔΕΔΟΜΕΝΑ ΑΝΑΦΟΡΑΣ ΣΧΕΤΙΚΑ ΜΕ ΤΙΣ ΘΕΣΕΙΣ ΚΑΘΗΜΕΝΩΝ
 1. ΚΩΔΙΚΟΠΟΙΗΣΗ ΤΩΝ ΔΕΔΟΜΕΝΩΝ ΑΝΑΦΟΡΑΣ
 Τα δεδομένα αναφοράς απαριθμούνται διαδοχικά για κάθε θέση καθήμενων. Οι θέσεις καθήμενων προσδιορίζονται από έναν κωδικό δύο χαρακτήρων. Ο πρώτος χαρακτήρας είναι ένας αραβικός αριθμός που ορίζει τη σειρά των καθισμάτων, μετρώντας από το εμπρόσθιο προς το οπίσθιο μέρος του οχήματος. Ο δεύτερος είναι ένα κεφαλαίο γράμμα που ορίζει τη θέση του καθίσματος σε μια σειρά, όπως φαίνεται προς την κατεύθυνση της κίνησης του οχήματος προς τα εμπρός. Χρησιμοποιούνται τα ακόλουθα γράμματα:
 L = αριστερά,
 C = κέντρο,
 R = δεξιά.
 2. ΠΕΡΙΓΡΑΦΗ ΤΗΣ ΣΤΑΣΗΣ ΜΕΤΡΗΣΗΣ ΤΟΥ ΟΧΗΜΑΤΟΣ
 2.1. Συντεταγμένες των βασικών σημείων
 X ...
 Y ...
 Z ...
 3. ΛΙΣΤΑ ΔΕΔΟΜΕΝΩΝ ΑΝΑΦΟΡΑΣ
 3.1. Θέση καθήμενων: ...
 3.1.1. Συντεταγμένες του σημείου R:
 X ...
 Y ...
 Z ...
 3.1.2. Γωνία κορμού σχεδιασμού: ...
 3.1.3. Προδιαγραφές για τη ρύθμιση του καθίσματος (1)
 οριζόντια: ...
 κατακόρυφη: ...
 γωνιακή: ...
 γωνία κορμού: ...
 Σημείωση:
 Παραθέσατε σε πίνακα τα δεδομένα αναφοράς για περαιτέρω θέσεις καθήμενων για τα σημεία 3.2, 3.3 κ.λπ.
 (1) Διαγράψτε ό,τι δεν ισχύει.
 ΠΑΡΑΡΤΗΜΑ 20
 ΈΛΕΓΧΟΣ ΤΗΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 1. ΟΡΙΣΜΟΙ
 Κατά την έννοια του παρόντος παραρτήματος:
 1.1.
 Ως «τύπος προϊόντος» νοείται κάθε υαλοπίνακας που εμφανίζει τα ίδια κύρια χαρακτηριστικά.
 1.2.
 Ως «κλάση πάχους», νοείται κάθε υαλοπίνακας του οποίου τα διάφορα συστατικά μέρη έχουν το ίδιο πάχος εντός των επιτρεπομένων ορίων ανοχής.
 1.3.
 Ως «μονάδα παραγωγής» νοείται το σύνολο των εγκαταστάσεων παραγωγής ενός ή περισσοτέρων τύπων υαλοπινάκων που λειτουργούν στην ίδια γεωγραφική τοποθεσία. Μπορεί να περιλαμβάνει πολλές αλυσίδες παραγωγής.
 1.4.
 Ως «θέση» νοείται περίοδος παραγωγής που καλύπτεται από την ίδια αλυσίδα παραγωγής στη διάρκεια της ημέρας εργασίας.
 1.5.
 Ως «περίοδος παραγωγής» νοείται μια συνεχής περίοδος παραγωγής του αυτού τύπου προϊόντος στην ίδια αλυσίδα παραγωγής.
 1.6.
 Ως «Ps» νοείται ο αριθμός των υαλοπινάκων του αυτού τύπου που παράγεται από την ίδια θέση.
 1.7.
 Ως «Pr» νοείται ο αριθμός υαλοπινάκων του αυτού τύπου που παράγεται στη διάρκεια μιας περιόδου παραγωγής.
 2. ΔΟΚΙΜΕΣ
 Οι υαλοπίνακες υποβάλλονται στις ακόλουθες δοκιμές:
 2.1. Αλεξήνεμα από ύαλο σκληρυμένη διά βαφής
 2.1.1.
 Δοκιμή θρυμματισμού σύμφωνα με τις προδιαγραφές της παραγράφου 2 του παραρτήματος 4.
 2.1.2.
 Μέτρηση της μετάδοσης του φωτός σύμφωνα με τις προδιαγραφές της παραγράφου 9.1 του παραρτήματος 3.
 2.1.3.
 Δοκιμή οπτικής παραμόρφωσης σύμφωνα με τις προδιαγραφές της παραγράφου 9.2 του


text:
παραρτήματος 3.
 2.1.4.
 Δοκιμή διαχωρισμού δευτερογενούς ειδώλου σύμφωνα με τις προδιαγραφές της παραγράφου 9.3 του παραρτήματος 3.
 2.2. Υαλοπίνακες από ενιαία ύαλο σκληρυμένη διά βαφής
 2.2.1.
 Δοκιμή θρυμματισμού σύμφωνα με τις προδιαγραφές της παραγράφου 2 του παραρτήματος 5.
 2.2.2.
 Μέτρηση της μετάδοσης του φωτός σύμφωνα με τις προδιαγραφές της παραγράφου 9.1 του παραρτήματος 3.
 2.2.3.
 Στην περίπτωση των υαλοπινάκων που χρησιμοποιούνται ως αλεξήνεμα:
 2.2.3.1.
 Δοκιμή οπτικής παραμόρφωσης σύμφωνα με τις προδιαγραφές της παραγράφου 9.2 του παραρτήματος 3.
 2.2.3.2.
 Δοκιμή διαχωρισμού δευτερογενούς ειδώλου σύμφωνα με τις προδιαγραφές της παραγράφου 9.3 του παραρτήματος 3.
 2.3. Αλεξήνεμα από συγκολλημένα φύλλα κοινής υάλου και αλεξήνεμα από πλαστική ύαλο
 2.3.1.
 Δοκιμή συμπεριφοράς στην πρόσκρουση της κεφαλής σύμφωνα με τις προδιαγραφές της παραγράφου 3 του παραρτήματος 6.
 2.3.2.
 Δοκιμή με το σφαιρίδιο των 2 260 g σύμφωνα με τις προδιαγραφές της παραγράφου 4.2 του παραρτήματος 6 και της παραγράφου 2.2 του παραρτήματος 3.
 2.3.3.
 Δοκιμή αντοχής στην υψηλή θερμοκρασία σύμφωνα με τις προδιαγραφές της παραγράφου 5 του παραρτήματος 3.
 2.3.4.
 Μέτρηση της μετάδοσης του φωτός σύμφωνα με τις προδιαγραφές της παραγράφου 9.1 του παραρτήματος 3.
 2.3.5.
 Δοκιμή οπτικής παραμόρφωσης σύμφωνα με τις προδιαγραφές της παραγράφου 9.2 του παραρτήματος 3.
 2.3.6.
 Δοκιμή διαχωρισμού δευτερογενούς ειδώλου σύμφωνα με τις προδιαγραφές της παραγράφου 9.3 του παραρτήματος 3.
 2.3.7.
 Στην περίπτωση των αλεξηνέμων από πλαστική ύαλο μόνο:
 2.3.7.1.
 Δοκιμή αντοχής στην τριβή σύμφωνα με τις προδιαγραφές της παραγράφου 2.1 του παραρτήματος 9.
 2.3.7.2.
 Δοκιμή αντοχής στην υγρασία σύμφωνα με τις προδιαγραφές της παραγράφου 3 του παραρτήματος 9.
 2.3.7.3.
 Δοκιμή αντοχής στις χημικές ουσίες σύμφωνα με τις προδιαγραφές της παραγράφου 11.2.1 του παραρτήματος 3.
 2.4. Αλεξήνεμα από συγκολλημένα φύλλα κοινής υάλου και υαλοπίνακες από πλαστική ύαλο πλην αλεξηνέμων
 2.4.1.
 Δοκιμή με το σφαιρίδιο των 227 g σύμφωνα με τις προδιαγραφές της παραγράφου 4 του παραρτήματος 4.
 2.4.2.
 Δοκιμή αντοχής στην υψηλή θερμοκρασία σύμφωνα με τις προδιαγραφές της παραγράφου 5 του παραρτήματος 3.
 2.4.3.
 Μέτρηση της μετάδοσης του φωτός σύμφωνα με τις προδιαγραφές της παραγράφου 9.1 του παραρτήματος 3.
 2.4.4.
 Στην περίπτωση των υαλοπινάκων από πλαστική ύαλο μόνο:
 2.4.4.1.
 Δοκιμή αντοχής στην τριβή σύμφωνα με τις προδιαγραφές της παραγράφου 2.1 του παραρτήματος 9.
 2.4.4.2.
 Δοκιμή αντοχής στην υγρασία σύμφωνα με τις προδιαγραφές της παραγράφου 3 του παραρτήματος 9.
 2.4.4.3.
 Δοκιμή αντοχής στις χημικές ουσίες σύμφωνα με τις προδιαγραφές της παραγράφου 11.2.1 του παραρτήματος 3.
 2.4.5.
 Θεωρείται ότι πληρούνται οι παραπάνω όροι αν έχουν διενεργηθεί οι αντίστοιχες δοκιμές σε αλεξήνεμο της αυτής σύνθεσης.
 2.5. Αλεξήνεμα από συγκολλημένα φύλλα κατεργασμένης υάλου
 2.5.1.
 Επιπλέον των προβλεπομένων στην ανωτέρω παράγραφο 2.3 του παρόντος παραρτήματος, εκτελείται δοκιμή θρυμματισμού σύμφωνα με τις προδιαγραφές της παραγράφου 4 του παραρτήματος 8.
 2.6. Υαλοπίνακες επικαλυμμένοι με πλαστικό
 Επιπλέον των προβλεπομένων στις διάφορες παραγράφους του παρόντος παραρτήματος δοκιμών, εκτελούνται και οι ακόλουθες:
 2.6.1.
 Δοκιμή αντοχής στην τριβή σύμφωνα με τις προδιαγραφές της παραγράφου 2.1 του παραρτήματος 9.
 2.6.2.
 Δοκιμή αντοχής στην υγρασία σύμφωνα με τις προδιαγραφές της παραγράφου 3 του παραρτήματος 9.
 2.6.3.
 Δοκιμή αντοχής στις χημικές ουσίες σύμφωνα με τις προδιαγραφές της παραγράφου 11.2.1 του παραρτήματος 3.
 2.7. Μονάδες διπλού υαλοπίνακα


text:
2.7.1.
 Οι δοκιμές που θα διενεργηθούν είναι εκείνες που προβλέπονται στο παρόν παράρτημα για κάθε υαλοπίνακα που σχηματίζει τη μονάδα διπλού υαλοπίνακα, με την ίδια συχνότητα και τις ίδιες προδιαγραφές.
 2.7.2.
 Στην περίπτωση των μονάδων διπλών υαλοπινάκων, η μέτρηση της μετάδοσης του φωτός θα πραγματοποιείται σύμφωνα με τις προδιαγραφές της παραγράφου 9.1 του παραρτήματος 3.
 2.8. Άκαμπτοι πλαστικοί υαλοπίνακες πλην αλεξηνέμων
 2.8.1.
 Δοκιμή πτώσης με το σφαιρίδιο των 227 g σύμφωνα με την παράγραφο 5 του παραρτήματος 14.
 2.8.2.
 Μέτρηση της μετάδοσης του φωτός σύμφωνα με την παράγραφο 9.1 του παραρτήματος 3.
 2.8.3.
 Δοκιμή τριβής σύμφωνα με την παράγραφο 6.1 του παραρτήματος 14.
 2.8.4.
 Δοκιμή σταυροειδούς κοπής σύμφωνα με την παράγραφο 6.3 του παραρτήματος 14.
 Σημείωση: Η δοκιμή που αναφέρεται παραπάνω στην παράγραφο 2.8.2 ισχύει μόνο εάν ο υαλοπίνακας πρόκειται να χρησιμοποιηθεί σε θέση η οποία είναι απαραίτητη για λόγους ορατότητας κατά την οδήγηση.
 Η δοκιμή που αναφέρεται παραπάνω στην παράγραφο 2.8.4 θα πραγματοποιείται σε δείγματα που δεν έχουν υποβληθεί σε δοκιμή σύμφωνα με την παράγραφο 6.2 του παραρτήματος 14.
 2.8.5.
 Δοκιμή αντοχής στις χημικές ουσίες σύμφωνα με την παράγραφο 11 του παραρτήματος 3.
 2.9. Εύκαμπτοι πλαστικοί υαλοπίνακες πλην αλεξηνέμων
 2.9.1.
 Δοκιμή πτώσης με το σφαιρίδιο των 227 g σύμφωνα με την παράγραφο 4 του παραρτήματος 15.
 2.9.2.
 Μέτρηση της μετάδοσης του φωτός σύμφωνα με την παράγραφο 9.1 του παραρτήματος 3.
 Σημείωση: Η δοκιμή που αναφέρεται παραπάνω στην παράγραφο 2.9.2 ισχύει μόνο εάν ο υαλοπίνακας πρόκειται να χρησιμοποιηθεί σε θέση η οποία είναι απαραίτητη για λόγους ορατότητας κατά την οδήγηση.
 2.9.3.
 Δοκιμή αντοχής στις χημικές ουσίες σύμφωνα με την παράγραφο 11.2.1 του παραρτήματος 3.
 2.10. Μονάδες άκαμπτου πλαστικού διπλού υαλοπίνακα
 2.10.1.
 Δοκιμή πτώσης με το σφαιρίδιο των 227 g σύμφωνα με την παράγραφο 5 του παραρτήματος 16.
 2.10.2.
 Μέτρηση της μετάδοσης του φωτός σύμφωνα με την παράγραφο 9.1 του παραρτήματος 3.
 Σημείωση: Η δοκιμή που αναφέρεται παραπάνω στην παράγραφο 2.10.2 ισχύει μόνο εάν ο υαλοπίνακας πρόκειται να χρησιμοποιηθεί σε θέση η οποία είναι απαραίτητη για λόγους ορατότητας κατά την οδήγηση.
 2.10.3.
 Δοκιμή αντοχής στις χημικές ουσίες σύμφωνα με την παράγραφο 11 του παραρτήματος 3.
 3. ΣΥΧΝΟΤΗΤΑ ΤΩΝ ΔΟΚΙΜΩΝ ΚΑΙ ΑΠΟΤΕΛΕΣΜΑΤΑ
 3.1. Δοκιμή θρυμματισμού
 3.1.1. Δοκιμές
 3.1.1.1.
 Πραγματοποιείται μια πρώτη σειρά δοκιμών που περιλαμβάνει θραύση σε κάθε οριζόμενο από τον παρόντα κανονισμό σημείο κρούσης, στην αρχή της παραγωγής κάθε νέου τύπου υαλοπίνακα προκειμένου να προσδιορισθεί το πιο καίριο σημείο θραύσης. Καταγράφονται τα αποτελέσματα των δοκιμών.
 Ωστόσο, για τα αλεξήνεμα από ύαλο σκληρυμένη δια βαφής, αυτή η αρχική σειρά δοκιμών πραγματοποιείται μόνον αν η ετήσια παραγωγή υαλοπινάκων αυτού του τύπου υπερβαίνει τις 200 μονάδες.
 3.1.1.2.
 Στη διάρκεια της περιόδου παραγωγής, η δοκιμή ελέγχου πραγματοποιείται στο σημείο θραύσης που προσδιορίσθηκε σύμφωνα με την παράγραφο 3.1.1.1.
 3.1.1.3.
 Στην αρχή κάθε περιόδου παραγωγής ή μετά από αλλαγή χρώματος, πρέπει να γίνει δοκιμή ελέγχου.
 3.1.1.4.
 Στη διάρκεια της περιόδου παραγωγής, οι δοκιμές ελέγχου πρέπει να διενεργούνται με την ακόλουθη ελάχιστη συχνότητα:
 Αλεξήνεμα από ύαλο σκληρυμένη διά βαφής
 Αλεξήνεμα από ύαλο σκληρυμένη διά βαφήςπλην αλεξηνέμων
 Αλεξήνεμα από συγκολλημένα φύλλα κατεργασμένης υάλου
 Ps ≤ 200: ένα ανά περίοδο


text:
παραγωγής
 Pr ≤ 500: ένα ανά θέση
 0,1 τοις εκατό ανά τύπο
 Ps > 200: ένα ανά τέσσερις ώρες παραγωγής
 Pr > 500: δύο ανά θέση
 3.1.1.5.
 Στο τέλος της περιόδου παραγωγής, πρέπει να πραγματοποιηθεί δοκιμή ελέγχου με έναν από τους τελευταίους υαλοπίνακες που κατασκευάσθηκαν.
 3.1.1.6.
 Αν Pr < 20, πραγματοποιείται μία μόνο δοκιμή θρυμματισμού για κάθε περίοδο παραγωγής.
 3.1.2. Αποτελέσματα
 Όλα τα αποτελέσματα πρέπει να καταγράφονται, συμπεριλαμβανομένων και των αποτελεσμάτων για τα οποία δεν υπάρχει μόνιμη καταγραφή του κύκλου θρυμματισμού.
 Εξάλλου, πραγματοποιείται μία δοκιμή με μόνιμη καταγραφή του κύκλου θρυμματισμού ανά θέση, εκτός αν Pr ≤ 500, οπότε πραγματοποιείται μόνο μία δοκιμή με μόνιμη καταγραφή του κύκλου θρυμματισμού ανά περίοδο παραγωγής.
 3.2. Δοκιμή συμπεριφοράς στην πρόσκρουση της κεφαλής
 3.2.1. Δοκιμές
 Ο έλεγχος διενεργείται σε δείγμα που αντιστοιχεί τουλάχιστον στο 0,5 % της ημερήσιας παραγωγής αλεξήνεμων από συγκολλημένα φύλλα υάλου μίας αλυσίδας παραγωγής, με μέγιστο αριθμό 15 αλεξήνεμων ημερησίως.
 Η επιλογή των δειγμάτων πρέπει να είναι αντιπροσωπευτική της παραγωγής των διαφόρων τύπως αλεξηνέμων.
 Εναλλακτικά και έπειτα από συμφωνία με τη διοικητική υπηρεσία, οι δοκιμές αυτές μπορούν να αντικατασταθούν από τη δοκιμή με σφαιρίδιο 2 260 g (βλ. παράγραφο 3.3 παρακάτω). Εν πάση περιπτώσει, η δοκιμή της συμπεριφοράς στην πρόσκρουση της κεφαλής πραγματοποιείται σε δύο τουλάχιστον δείγματα ανά τάξη πάχους κατ' έτος.
 3.2.2. Αποτελέσματα
 Καταγράφονται όλα τα αποτελέσματα.
 3.3. Δοκιμή με το σφαιρίδιο των 2 260 g
 3.3.1. Δοκιμές
 Η ελάχιστη συχνότητα του ελέγχου είναι μία πλήρης δοκιμή ανά μήνα και ανά κλάση πάχους.
 3.3.2. Αποτελέσματα
 Καταγράφονται όλα τα αποτελέσματα.
 3.4. Δοκιμή με το σφαιρίδιο των 227 g
 3.4.1. Δοκιμές
 Τα δοκίμια λαμβάνονται από δείγματα. Ωστόσο, για πρακτικούς λόγους, οι δοκιμές μπορούν να πραγματοποιηθούν σε έτοιμα προϊόντα ή σε τμήμα αυτών των προϊόντων.
 Ο έλεγχος διενεργείται επί δείγματος που αντιστοιχεί τουλάχιστον στο 0,5 % της παραγωγής μίας θέσης, με μέγιστο αριθμό 10 δειγμάτων την ημέρα.
 3.4.2. Αποτελέσματα
 Καταγράφονται όλα τα αποτελέσματα.
 3.5. Δοκιμή αντοχής στις υψηλές θερμοκρασίες
 3.5.1. Δοκιμές
 Τα δοκίμια λαμβάνονται από δείγματα. Ωστόσο, για πρακτικούς λόγους, οι δοκιμές μπορούν να πραγματοποιηθούν σε έτοιμα προϊόντα ή σε τμήμα αυτών των προϊόντων. Αυτά επιλέγονται κατά τρόπον ώστε να υποβληθούν σε δοκιμή όλα τα παρεμβαλλόμενα φύλλα κατ' αναλογίαν της χρησιμοποίησής τους.
 Ο έλεγχος διενεργείται τουλάχιστον επί τριών δειγμάτων της ημερήσιας παραγωγής για κάθε χρώμα παρεμβαλλομένου φύλλου.
 3.5.2. Αποτελέσματα
 Καταγράφονται όλα τα αποτελέσματα.
 3.6. Μετάδοση φωτός
 3.6.1. Δοκιμές
 Στη δοκιμή αυτή υποβάλλονται αντιπροσωπευτικά δείγματα των εγχρώμων ετοίμων προϊόντων.
 Ο έλεγχος πρέπει τουλάχιστον να διενεργείται στην αρχή κάθε περιόδου παραγωγής όταν τροποποίηση των χαρακτηριστικών του υαλοπίνακα επηρεάζει τα αποτελέσματα της δοκιμής.
 Δεν υποβάλλονται στη δοκιμή αυτή τα αλεξήνεμα και λοιποί υαλοπίνακες των οποίων η ομαλή μετάδοση του φωτός, που μετρήθηκε κατά την έγκριση αυτού του τύπου, είναι ίση ή μεγαλύτερη προς 75 % και οι υαλοπίνακες της κατηγορίας V (βλ. παράγραφο 5.5.2 του παρόντος κανονισμού).
 Εναλλακτικά, στην περίπτωση των υαλοπινάκων από ύαλο σκληρυμένη δια βαφής, ο προμηθευτής της υάλου μπορεί να προσκομίσει πιστοποιητικό που βεβαιώνει ότι πληρούνται οι παραπάνω προδιαγραφές.
 3.6.2. Αποτελέσματα
 Καταγράφεται η τιμή της μετάδοσης του φωτός. Εξάλλου, για τους υαλοπίνακες με


text:
ταινίες αδιαφανούς σκίασης, ελέγχεται, με τη βοήθεια των σχεδίων που αναφέρονται στην παράγραφο 3.2.1.2.2.4 του παρόντος κανονισμού, ότι οι ταινίες αυτές βρίσκονται εκτός της περιοχής δοκιμής Β ή της ζώνης i σύμφωνα με την κατηγορία του οχήματος για το οποίο προορίζεται το αλεξήνεμο. Οποιαδήποτε αδιαφανής σκίαση πρέπει να είναι σύμφωνη με τις διατάξεις του παραρτήματος 18.
 3.7. Οπτική παραμόρφωση και διαχωρισμός του δευτερογενούς ειδώλου
 3.7.1. Δοκιμές
 Κάθε αλεξήνεμο επιθεωρείται προκειμένου να επισημανθούν ελαττώματα εμφάνισης. Εξάλλου, διενεργούνται μετρήσεις, με τις μεθόδους που ορίζονται στον παρόντα κανονισμό ή άλλη μέθοδο που δίνει παρόμοια αποτελέσματα, στις διάφορες οπτικές περιοχές με την ακόλουθη ελάχιστη συχνότητα:
 αν Ps ≤ 200, ένα δείγμα ανά θέση,
 αν Ps > 200, δύο δείγματα ανά θέση ή
 1 % της όλης παραγωγής. Τα λαμβανόμενα δείγματα πρέπει να είναι αντιπροσωπευτικά του συνόλου της παραγωγής.
 3.7.2. Αποτελέσματα
 Καταγράφονται όλα τα αποτελέσματα.
 3.8. Δοκιμή αντοχής στην τριβή
 3.8.1. Δοκιμές
 Στη δοκιμή αυτή υποβάλλονται μόνον οι υαλοπίνακες με πλαστική επικάλυψη, οι υαλοπίνακες από πλαστική ύαλο και οι πλαστικοί υαλοπίνακες. Ο έλεγχος πρέπει να γίνεται τουλάχιστον μία φορά το μήνα και για κάθε τύπο πλαστικού υλικού επικάλυψης ή πλαστικού υλικού.
 3.8.2. Αποτελέσματα
 Καταχωρείται η μέτρηση της μετάδοσης του φωτός.
 3.9. Δοκιμή αντοχής στην υγρασία
 3.9.1. Δοκιμές
 Στη δοκιμή αυτή υποβάλλονται μόνον οι υαλοπίνακες με πλαστική επικάλυψη και οι υαλοπίνακες από πλαστική ύαλο. Ο έλεγχος πρέπει να γίνεται τουλάχιστον μία φορά το μήνα και για κάθε τύπο πλαστικού υλικού επικάλυψης ή πλαστικού υλικού.
 3.9.2. Αποτελέσματα
 Καταγράφονται όλα τα αποτελέσματα.
 3.10. Δοκιμή αντοχής στις χημικές ουσίες
 3.10.1. Δοκιμές
 Στη δοκιμή αυτή υποβάλλονται μόνον οι υαλοπίνακες με πλαστική επικάλυψη, οι υαλοπίνακες από πλαστική ύαλο και οι πλαστικοί υαλοπίνακες. Ο έλεγχος πρέπει να γίνεται τουλάχιστον μία φορά το μήνα και για κάθε τύπο πλαστικού υλικού επικάλυψης ή πλαστικού υλικού.
 3.10.2. Αποτελέσματα
 Καταγράφονται όλα τα αποτελέσματα.
 3.11. Δοκιμή σταυροειδούς κοπής
 3.11.1. Δοκιμές
 Στη δοκιμή αυτή υποβάλλονται μόνον οι άκαμπτοι πλαστικοί υαλοπίνακες με αντιτριβική επικάλυψη. Θα πραγματοποιείται τουλάχιστον ένας έλεγχος ανά εβδομάδα και ανά τύπο πλαστικού υλικού και της επικάλυψής του, σε δείγματα που δεν έχουν υποβληθεί στη δοκιμή αντοχής σε προσομοιωμένη έκθεση σε καιρικές συνθήκες (παράρτημα 14, παράγραφος 6.2).
 Θα πραγματοποιείται δοκιμή στα δείγματα που έχουν εκτεθεί σε καιρικές συνθήκες ανά 3 μήνες.
 3.11.2. Αποτελέσματα
 Καταγράφονται όλα τα αποτελέσματα.
 ΠΑΡΑΡΤΗΜΑ 21
 Διατάξεις σχετικά με την τοποθέτηση υαλοπινάκων ασφαλείας σε οχήματα
 1. ΠΕΔΙΟ ΕΦΑΡΜΟΓΗΣ
 Το παρόν παράρτημα ορίζει τις διατάξεις σχετικά με την τοποθέτηση υαλοπινάκων ασφαλείας σε οχήματα των κατηγοριών Μ, Ν και Ο (1) προκειμένου να παρέχουν υψηλό επίπεδο ασφάλειας για τους επιβαίνοντες και, ιδίως, υψηλό επίπεδο ορατότητας για τον οδηγό σε όλες τις συνθήκες κυκλοφορίας, όχι μόνο προς τα εμπρός αλλά και προς τα πίσω και πλαγίως.
 Δεν ισχύει για τα τεθωρακισμένα οχήματα, όπως ορίζονται κατωτέρω στην παράγραφο 2.3.
 2. ΟΡΙΣΜΟΙ
 Κατά την έννοια του παρόντος παραρτήματος,
 2.1.
 ως «όχημα» νοείται οποιοδήποτε όχημα με κινητήρα που προορίζεται για οδική χρήση, το οποίο έχει τουλάχιστον τέσσερις τροχούς και είναι σχεδιασμένο για μέγιστη ταχύτητα που υπερβαίνει τα 25 km/h, και τα ρυμουλκούμενά του, εξαιρουμένων οχημάτων τα οποία κινούνται επί τροχιών


text:
και όλων των κινητών μηχανισμών,
 2.2.
 Ως «κατηγορία οχημάτων» νοείται ένα σύνολο οχημάτων που εμπίπτει στη σχετική κατηγορία της ταξινόμησης που προβλέπεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (1)·
 2.3.
 Ως «όχημα ειδικού σκοπού», «αυτοκινούμενο τροχόσπιτο», «τεθωρακισμένο όχημα», «ασθενοφόρο», «νεκροφόρα», «αυτοκίνητο προσθαφαιρούμενης οροφής» νοούνται τα οχήματα που ορίζονται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (1).
 2.4.
 Ως «διώροφο όχημα» νοείται το όχημα που ορίζεται στην παράγραφο 2.1.2 του κανονισμού αριθ. 107.
 3. ΓΕΝΙΚΕΣ ΔΙΑΤΑΞΕΙΣ ΠΟΥ ΙΣΧΥΟΥΝ ΓΙΑ ΤΑ ΟΧΗΜΑΤΑ ΤΩΝ ΚΑΤΗΓΟΡΙΩΝ Μ, Ν ΚΑΙ Ο
 3.1.
 Οι υαλοπίνακες ασφαλείας θα πρέπει να είναι τοποθετημένοι κατά τέτοιο τρόπο ώστε, παρά τις καταπονήσεις στις οποίες υπόκειται το όχημα υπό κανονικές συνθήκες κυκλοφορίας, να παραμένουν στη θέση τους, συνεχίζοντας να εξασφαλίζουν ορατότητα και ασφάλεια στους επιβάτες του οχήματος.
 3.2.
 Ο υαλοπίνακας ασφαλείας πρέπει να φέρει το κατάλληλο σήμα έγκρισης τύπου κατασκευαστικού στοιχείου το οποίο περιγράφεται στην παράγραφο 5.4 του παρόντος κανονισμού, ακολουθούμενο εάν απαιτείται από ένα από τα πρόσθετα σύμβολα που προβλέπονται στην παράγραφο 5.5.
 4. ΕΙΔΙΚΕΣ ΔΙΑΤΑΞΕΙΣ ΠΟΥ ΙΣΧΥΟΥΝ ΓΙΑ ΤΑ ΟΧΗΜΑΤΑ ΤΩΝ ΚΑΤΗΓΟΡΙΩΝ Μ ΚΑΙ Ν (1)
 4.1. Αλεξήνεμα
 4.1.1.
 Η κανονική μετάδοση του φωτός δεν πρέπει να είναι μικρότερη από 70 τοις εκατό.
 4.1.2.
 Στο αλεξήνεμο πρέπει να έχει χορηγηθεί έγκριση τύπου για τον τύπο του οχήματος στο οποίο πρόκειται να τοποθετηθεί.
 4.1.3.
 Το αλεξήνεμο είναι ορθά τοποθετημένο σε σχέση με το σημείο «R» του οδηγού του οχήματος.
 4.1.4.
 Δεν τοποθετείται σκληρυμένο αλεξήνεμο σε οχήματα που είναι σχεδιασμένα για μέγιστη ταχύτητα άνω των 40 km/h.
 4.2. Υαλοπίνακες ασφαλείας πλην αλεξηνέμων και διαχωριστικοί υαλοπίνακες
 4.2.1. Υαλοπίνακες ασφαλείας που είναι απαραίτητοι για το εμπρός οπτικό πεδίο του οδηγού
 4.2.1.1.
 Οι υαλοπίνακες ασφαλείας που εξασφαλίζουν το εμπρός οπτικό πεδίο του οδηγού, όπως ορίζεται στην παράγραφο 2.18.1 του παρόντος κανονισμού, πρέπει να έχουν κανονική μετάδοση φωτός τουλάχιστον 70 τοις εκατό.
 4.2.1.2.
 Οι πλαστικοί υαλοπίνακες ασφαλείας πρέπει να φέρουν το πρόσθετο σύμβολο /B/L, όπως ορίζεται στις παραγράφους 5.5.5 και 5.5.7 του παρόντος κανονισμού.
 4.2.2. Υαλοπίνακες ασφαλείας που είναι απαραίτητοι για το πίσω οπτικό πεδίο του οδηγού
 4.2.2.1.
 Οι υαλοπίνακες ασφαλείας που ορίζονται στην παράγραφο 2.18.2 του παρόντος κανονισμού, πρέπει να έχουν μετάδοση φωτός τουλάχιστον 70 τοις εκατό, αλλά σε περιπτώσεις όπου υπάρχουν δύο εξωτερικά κάτοπτρα, οι υαλοπίνακες επιτρέπεται να έχουν μετάδοση φωτός κάτω του 70 τοις εκατό, με την προϋπόθεση ότι φέρουν το πρόσθετο σύμβολο V που ορίζεται στην παράγραφο 5.5.2 του παρόντος κανονισμού.
 4.2.2.2.
 Οι πλαστικοί υαλοπίνακες ασφαλείας πρέπει να φέρουν το πρόσθετο σύμβολο A/L ή B/L, όπως ορίζεται στις παραγράφους 5.5.5 και 5.5.7 του παρόντος κανονισμού.
 Εναλλακτικά, ο πίσω υαλοπίνακας στην αναδιπλούμενη οροφή ενός οχήματος προσθαφαιρούμενης οροφής δύναται να φέρει το πρόσθετο σύμβολο /B/M.
 Ο πίσω υαλοπίνακας στην αναδιπλούμενη οροφή ενός οχήματος προσθαφαιρούμενης οροφής μπορεί να είναι κατασκευασμένος από εύκαμπτο πλαστικό υλικό.
 4.2.3. Λοιποί υαλοπίνακες ασφαλείας
 4.2.3.1.
 Οι υαλοπίνακες ασφαλείας που δεν εμπίπτουν στους ορισμούς των παραγράφων 2.18.1 και 2.18.2 του παρόντος κανονισμού πρέπει να φέρουν το πρόσθετο σύμβολο V που ορίζεται στην παράγραφο 5.5.2 του παρόντος κανονισμού, εάν έχουν μετάδοση φωτός κάτω


text:
από 70 τοις εκατό.
 4.2.3.2.
 Οι πλαστικοί υαλοπίνακες ασφαλείας πρέπει να φέρουν ένα από τα πρόσθετα σύμβολα που ορίζονται στις παραγράφους 5.5.5, 5.5.6 και 5.5.7 του παρόντος κανονισμού. Ωστόσο, όταν το όχημα προορίζεται για τη μεταφορά επιβατών, οι υαλοπίνακες με τα πρόσθετα σύμβολα /C/L ή /C/M δεν επιτρέπονται σε σημεία όπου υπάρχει κίνδυνος πρόσκρουσης της κεφαλής.
 4.2.4. Εξαιρέσεις
 Στην περίπτωση των πλαστικών υαλοπινάκων ασφαλείας, οι διατάξεις που αφορούν την αντοχή στην τριβή, όπως αναφέρεται στις παραγράφους 4.2.2.2 και 4.2.3.2 του παρόντος παραρτήματος, δεν ισχύουν για τα οχήματα και τα σημεία τοποθέτησης υαλοπινάκων που αναφέρονται παρακάτω:
 α)
 ασθενοφόρα
 β)
 νεκροφόρες
 γ)
 ρυμουλκούμενα, συμπεριλαμβανομένων των τροχόσπιτων
 δ)
 ηλιοροφές και υαλοπίνακες που βρίσκονται στην οροφή ενός οχήματος
 ε)
 όλοι οι υαλοπίνακες που βρίσκονται στον επάνω όροφο ενός διώροφου οχήματος
 Δεν απαιτείται δοκιμή αντοχής στην τριβή/σύμβολο.
 4.3. Ειδικές απαιτήσεις
 4.3.1.
 Οι υαλοπίνακες που είναι διατεταγμένοι προς τα εμπρός πλην των αλεξηνέμων πρέπει να αποτελούνται είτε από ύαλο από συγκολλημένα φύλλα είτε από πλαστικό υλικό που φέρει το πρόσθετο σύμβολο /A, όπως ορίζεται στις παραγράφους 5.5.5 και 5.5.7 του παρόντος κανονισμού.
 4.3.2.
 Η παράγραφος 4.3.1 δεν ισχύει για οχήματα που είναι σχεδιασμένα για μέγιστη ταχύτητα κάτω από 40 km/h.
 (1) Όπως προσδιορίζονται στο παράρτημα 7 της ενοποιημένης απόφασης για την κατασκευή οχημάτων (R.E.3), (TRANS/WP.29/78/Rev.1/Amend.2).


text:
 Avis juridique important
 |
 22003D0125
 Απόφαση της Μεικτής Επιτροπής του ΕΟΧ αριθ. 125/2003, της 26ης Σεπτεμβρίου 2003, για την τροποποίηση του παραρτήματος XX (περιβάλλον) της συμφωνίας για τον ΕΟΧ
 Επίσημη Εφημερίδα αριθ. L 331 της 18/12/2003 σ. 0054 - 0055
 Απόφαση της Μεικτής Επιτροπής του ΕΟΧαριθ. 125/2003της 26ης Σεπτεμβρίου 2003για την τροποποίηση του παραρτήματος XX (περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XX της συμφωνίας τροποποιήθηκε από την απόφαση αριθ. 93/2003 της Μεικτής Επιτροπής του ΕΟΧ, της 11ης Ιουλίου 2003(1).(2) Η 2003/138/EΚ της Επιτροπής, της 27ης Φεβρουαρίου 2003, για τη θέσπιση προτύπων κωδικοποίησης για τα κατασκευαστικά στοιχεία και τα υλικά, δυνάμει της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το ακόλουθο σημείο παρεμβάλλεται μετά το σημείο 32 εβ (απόφαση 2002/151/EΚ της Επιτροπής) του παραρτήματος ΧΧ:"32εγ. 32003 D 0138: Απόφαση 2003/138/EΚ της Επιτροπής, της 27ης Φεβρουαρίου 2003, για τη θέσπιση προτύπων κωδικοποίησης για τα κατασκευαστικά στοιχεία και τα υλικά, δυνάμει της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής (ΕΕ L 53 της 28.2.2003, σ. 58)."Άρθρο 2Τα κείμενα της απόφαση 2003/138/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 27 Σεπτεμβρίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 26 Σεπτεμβρίου 2003.Για τη Μεικτή Επιτροπή του ΕΟΧΟ ΠρόεδροςΗ Α.Υ. ο Πρίγκιπας Νικόλαος του Λιχτενστάϊν(1) ΕΕ L 272 της 23.10.2003, σ. 29.(2) ΕΕ L 53 της 28.2.2003, σ. 58.(3) Δεν έχουν αναφερθεί συνταγματικές απαιτήσεις


text:
 31.10.2013
 EL
 Επίσημη Εφημερίδα της Ευρωπαϊκής Ένωσης
 L 291/27
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 70/2013
 της 3ης Μαΐου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 O κανονισμός (ΕΕ) αριθ. 494/2011 της Επιτροπής, της 20ής Μαΐου 2011, για την τροποποίηση του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά το παράρτημα XVII (κάδμιο) (1), όπως διορθώθηκε με την ΕΕ L 136 της 24.5.2011, σ. 105, πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 12κθ [κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου] του κεφαλαίου XV του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32011 R 0494: Κανονισμός (ΕΕ) αριθ. 494/2011 της Επιτροπής, της 20ής Μαΐου 2011 (ΕΕ L 134 της 21.5.2011, σ. 2), όπως διορθώθηκε με την ΕΕ L 136 της 24.5.2011, σ. 105.».
 Άρθρο 2
 Τα κείμενα του κανονισμού (ΕΕ) αριθ. 494/2011, όπως διορθώθηκαν με την ΕΕ L 136 της 24.5.2011, σ. 105, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 4 Μαΐου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 3 Μαΐου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 134 της 21.5.2011, σ. 2.
 (2) Δεν έχουν αναφερθεί συνταγματικές απαιτήσεις.


text:
 22.4.2010
 EL
 Επίσημη Εφημερίδα της Ευρωπαϊκής Ένωσης
 L 101/24
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 14/2010
 της 29ης Ιανουαρίου 2010
 για την τροποποίηση του παραρτήματος XVI (Δημόσιες συμβάσεις) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XVI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 53/2008 της 25ης Απριλίου 2008 (1).
 (2)
 Ο κανονισμός (ΕΚ) αριθ. 213/2008 της Επιτροπής, της 28ης Νοεμβρίου 2007, για τροποποίηση του κανονισμού (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου περί του κοινού λεξιλογίου για τις δημόσιες συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά την αναθεώρηση του CPV (2) πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Η ακόλουθη περίπτωση προστίθεται στα σημεία 2 (Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου), 4 (Οδηγία 2004/17/ΕΚ του Ευρωπαϊκού Κοινοβουλίου και του Συμβουλίου) και 6α [Κανονισμός (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου] του παραρτήματος XVI της συμφωνίας:
 «—
 32008 R 0213: κανονισμός (ΕΚ) αριθ. 213/2008 της Επιτροπής της 28ης Νοεμβρίου 2007 (ΕΕ L 74 της 15.3.2008, σ. 1).».
 Άρθρο 2
 Τα κείμενα του κανονισμού (ΕΚ) αριθ. 213/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 30ή Ιανουαρίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Ιανουαρίου 2010.
 Για τη Μεικτή Επιτροπή του ΕΟΧ
 Ο Πρόεδρος
 Alan SEATTER
 (1) ΕΕ L 223 της 21.8.2008, σ. 51.
 (2) ΕΕ L 74 της 15.3.2008, σ. 1.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21990A0412(06)
 Ανταλλαγή επιστολών σχετικά με το σημείο 1 της συμφωνίας του 1981, υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Πολωνίας για το εμπόριο στον τομέα του πρόβειου και αίγειου κρέατος
 Επίσημη Εφημερίδα αριθ. L 095 της 12/04/1990 σ. 0016
 Ανταλλαγή επιστολών σχετικά με το σημείο 1 της συμφωνίας του 1981 υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο στον τομέα του πρόβειου και αίγειου κρέατος Α. ^Επιστολή αριθ. 1 Βρυξέλλες, .^.^.^.^.^. Κύριε, ιΕχω την τιμή να αναφερθώ στο σημείο 1 της συμφωνίας υπό μορφή ανταλλαγής επιστολών με σημερινή ημερομηνία σχετικά με τη συμφωνία του 1981 μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο του πρόβειου και αίγειου κρέατος. Σας επιβεβαιώνω ότι πριν από τις 31 Δεκεμβρίου 1990, είναι δυνατό να παραδοθεί ποσότητα 2^000 τόνων επιπλέον του ανωτάτου ορίου των 6^000 τόνων. Σας παρακαλώ να μου γνωστοποιήσετε ότι λάβατε την παρούσα επιστολή. Με εξαιρετική εκτίμηση, Εξ ονόματος του Συμβουλίου των Ευρωπαϊκών Κοινοτήτων του Συμβουλίου των Ευρωπαϊκών Κοινοτήτων Β. ^Επιστολή αριθ. 2 Βρυξέλλες, .^.^.^.^.^. Κύριε, ιΕχω την τιμή να σας γνωστοποιήσω ότι έλαβα σημερινή επιστολή σας, η οποία έχει ως εξής: "ιΕχω την τιμή να αναφερθώ στο σημείο 1 της ανταλλαγής επιστολών σχετικά με τη συμφωνία του 1981 μεταξύ της Ευρωπαϊκής Οικονομικής Κοινότητας και της Δημοκρατίας της Πολωνίας για το εμπόριο του τομέα του πρόβειου και αίγειου κρέατος. Σας επιβεβαιώνω εξάλλου ότι πριν από τις 31 Δεκεμβρίου 1990, είναι δυνατό να παραδοθεί ποσότητα 2^000 τόνων επιπλέον του ανωτάτου ορίου των 6^000 τόνων. Σας παρακαλώ να μου γνωστοποιήσετε ότι λάβατε την παρούσα επιστολή. Με εξαιρετική εκτίμηση, Για την κυβέρνηση της Δημοκρατίας της Πολωνίας


text:
 22.8.2014
 EL
 Επίσημη Εφημερίδα της Ευρωπαϊκής Ένωσης
 L 250/67
 Μόνο τα πρωτότυπα κείμενα της ΟΕΕ/ΟΗΕ έχουν νομική ισχύ δυνάμει του διεθνούς δημοσίου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΟΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 112 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) — Ενιαίες διατάξεις για την έγκριση προβολέων μηχανοκίνητων οχημάτων που εκπέμπουν ασυμμετρική δέσμη διασταύρωσης ή δέσμη πορείας ή και τα δύο και εξοπλισμένων με λαμπτήρες πυράκτωσης και/ή δομοστοιχεία LED
 Ενσωματώνει όλο το έγκυρο κείμενο έως:
 Προσθήκη 4 στη σειρά τροποποιήσεων 01 — Ημερομηνία έναρξης ισχύος: 15 Ιουλίου 2013
 ΠΕΡΙΕΧΟΜΕΝΑ
 Α. Διοικητικές διατάξεις
 Πεδίο εφαρμογής
 1.
 Ορισμοί
 2.
 Αίτηση έγκρισης προβολέα
 3.
 Επισημάνσεις
 4.
 Έγκριση
 Β. Τεχνικές απαιτήσεις για τους προβολείς
 5.
 Γενικές προδιαγραφές
 6.
 Φωτισμός
 7.
 Χρώμα
 8.
 Μέτρηση της ενόχλησης
 Γ. Περαιτέρω διοικητικές διατάξεις
 9.
 Τροποποίηση του τύπου προβολέα και επέκταση έγκρισης
 10.
 Συμμόρφωση της παραγωγής
 11.
 Κυρώσεις για μη συμμόρφωση της παραγωγής
 12.
 Οριστική παύση της παραγωγής
 13.
 Ονομασίες και διευθύνσεις των Τεχνικών Υπηρεσιών που είναι υπεύθυνες για τη διενέργεια δοκιμών έγκρισης και των αρχών έγκρισης τύπου
 14.
 Μεταβατικές διατάξεις
 ΠΑΡΑΡΤΗΜΑΤΑ
 1.
 Κοινοποίηση
 2.
 Παραδείγματα διαμόρφωσης σημάτων έγκρισης
 3.
 Σφαιρικό σύστημα μέτρησης συντεταγμένων και θέσεις σημείων δοκιμής
 4.
 Δοκιμές σταθερότητας των φωτομετρικών επιδόσεων προβολέων εν λειτουργία
 5.
 Ελάχιστες απαιτήσεις για τις διαδικασίες ελέγχου της συμμόρφωσης της παραγωγής
 6.
 Απαιτήσεις για φανούς με ενσωματωμένους φακούς από πλαστικό υλικό – Δοκιμή φακών ή δειγμάτων υλικού και πλήρων φανών
 7.
 Ελάχιστες απαιτήσεις δειγματοληψίας από επιθεωρητή
 8.
 Επισκόπηση των χρονικών διαστημάτων λειτουργίας όσον αφορά τις δοκιμές σταθερότητας των φωτομετρικών επιδόσεων
 9.
 Επαλήθευση του μεταιχμίου φωτεινής-σκοτεινής περιοχής μέσω οργάνων για προβολείς δέσμης διασταύρωσης
 10.
 Απαιτήσεις για δομοστοιχεία LED και προβολείς που περιέχουν δομοστοιχεία LED
 11.
 Γενική αναπαράσταση της κύριας δέσμης διασταύρωσης και των διατάξεων που εκπέμπουν δέσμη πορείας, καθώς και των σχετικών επιλογών φωτεινής πηγής
 Α. ΔΙΟΙΚΗΤΙΚΕΣ ΔΙΑΤΑΞΕΙΣ
 ΠΕΔΙΟ ΕΦΑΡΜΟΓΗΣ (1)
 Ο παρών κανονισμός ισχύει για προβολείς οχημάτων κατηγορίας L, M, N και T (2).
 1. ΟΡΙΣΜΟΙ
 Για τους σκοπούς του παρόντος κανονισμού,
 1.1.
 «Φακός»: το εξωτερικό κατασκευαστικό στοιχείο του προβολέα (μονάδας), που εκπέμπει φως μέσω της φωτίζουσας επιφάνειας·
 1.2.
 «Επικάλυψη»: οποιοδήποτε προϊόν ή προϊόντα τα οποία τίθενται σε ένα ή περισσότερα στρώματα επί της εξωτερικής επιφάνειας φακού·
 1.3.
 «Προβολείς διαφορετικών τύπων»: προβολείς οι οποίοι διαφέρουν σε στοιχειώδη θέματα όπως:
 1.3.1.
 η εμπορική ονομασία ή το εμπορικό σήμα·
 1.3.2.
 τα χαρακτηριστικά του οπτικού συστήματος·
 1.3.3.
 η συμπερίληψη ή απάλειψη στοιχείων που είναι ικανά να αλλοιώσουν την οπτική συμπεριφορά μέσω αντικατοπτρισμού, διάθλασης, απορρόφησης και/ή παραμόρφωσης κατά τη λειτουργία·
 1.3.4.
 η καταλληλότητα για κυκλοφορία επί του δεξιού ή επί του αριστερού μέρους της οδού ή και για τα δύο κυκλοφοριακά συστήματα·
 1.3.5.
 το είδος της παραγόμενης δέσμης (δέσμη διασταύρωσης, δέσμη πορείας ή και τα δύο)·
 1.3.6.
 η κατηγορία λαμπτήρα πυράκτωσης που χρησιμοποιείται και/ή ο(οι) ειδικός(-οί) κωδικός(-οί) ταυτοποίησης του δομοστοιχείου LED·
 1.3.7.
 Ωστόσο, μια συσκευή που προορίζεται για εγκατάσταση στην αριστερή


text:
πλευρά του οχήματος και η αντίστοιχη συσκευή που προορίζεται για εγκατάσταση στη δεξιά πλευρά του οχήματος θα θεωρούνται ότι είναι του ίδιου τύπου.
 1.4.
 Προβολείς διαφορετικών «κατηγοριών» (Α ή Β): προβολείς που καθορίζονται βάσει ιδιαιτέρων φωτομετρικών διατάξεων.
 1.5.
 Οι ορισμοί που παρέχονται στον κανονισμό αριθ. 48 και στις σειρές τροποποιήσεών του οι οποίοι ισχύουν κατά το χρόνο της αίτησης για έγκριση τύπου ισχύουν και στον παρόντα κανονισμό.
 1.6.
 Οι αναφορές που γίνονται στον παρόντα κανονισμό σε πρότυπο(-ους) (étalon) λαμπτήρα(-ες) πυράκτωσης και στον κανονισμό αριθ. 37 αναφέρονται στον κανονισμό αριθ. 37 και στη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου.
 2. ΑΙΤΗΣΗ ΕΓΚΡΙΣΗΣ ΠΡΟΒΟΛΕΑ
 2.1.
 Η αίτηση έγκρισης υποβάλλεται από τον κάτοχο της εμπορικής ονομασίας ή μάρκας ή από τον δεόντως διαπιστευμένο αντιπρόσωπό του. Στην αίτηση πρέπει να καθορίζονται τα ακόλουθα:
 2.1.1.
 κατά πόσον ο προβολέας προορίζεται να παρέχει τόσο δέσμη διασταύρωσης όσο και δέσμη πορείας ή μόνο μία από τις δύο αυτές δέσμες·
 2.1.2.
 αν ο προβολέας προορίζεται να παρέχει δέσμη διασταύρωσης, κατά πόσον έχει σχεδιαστεί για κυκλοφορία επί του δεξιού και επί του αριστερού της οδού ή μόνο για κάποια από τις δύο·
 2.1.3.
 αν ο προβολέας είναι εξοπλισμένος με ρυθμιζόμενο ανακλαστήρα, τη (τις) θέση(-εις) στερέωσης του προβολέα ως προς το έδαφος και το διάμηκες διάμεσο επίπεδο του οχήματος·
 2.1.4.
 κατά πόσον αφορά προβολέα κατηγορίας Α ή Β·
 2.1.5.
 η κατηγορία του (των) λαμπτήρα(-ων) πυράκτωσης που χρησιμοποιείται(-ούτια), όπως αναφέρεται στον κανονισμό αριθ. 37 και της σειράς τροποποιήσεών του που ισχύουν τη στιγμή της υποβολής αίτησης για έγκριση τύπου, και/ή ο (οι) ειδικός(-οί) κωδικός(-οί) ταυτοποίησης δομοστοιχείων LED, αν υπάρχουν.
 2.2.
 Κάθε αίτηση έγκρισης πρέπει να συνοδεύεται από τα ακόλουθα:
 2.2.1.
 σχέδια εις τριπλούν επαρκώς λεπτομερή ώστε να επιτρέπουν τον προσδιορισμό του τύπου και τα οποία παρουσιάζουν πρόσθια όψη του προβολέα, με λεπτομέρειες ενδεχόμενων νευρώσεων του φακού και την εγκάρσια διατομή. Τα σχέδια πρέπει να καταδεικνύουν τον (τους) χώρο(-ους) που προβλέπεται(-ονται) για το σήμα έγκρισης και στην περίπτωση δομοστοιχείου(-ων) LED, επίσης τον χώρο που προβλέπεται για τον (τους) ειδικό(-ούς) κωδικό(-ούς) ταυτοποίησης του (των) δομοστοιχείου(-ων)·
 2.2.1.1.
 εφόσον ο προβολέας είναι εξοπλισμένος με ρυθμίσιμο ανακλαστήρα, ένδειξη της (των) θέσης(-εων) ανάρτησης του προβολέα ως προς το έδαφος και το μέσο διάμηκες επίπεδο του οχήματος, αν ο προβολέας προορίζεται για χρήση μόνο σε αυτήν (αυτές) την (τις) θέση(-εις)·
 2.2.2.
 σύντομη τεχνική περιγραφή, συμπεριλαμβανομένων, στην περίπτωση που οι προβολείς χρησιμοποιούνται για να παράγουν φωτισμό στροφής, των ακραίων θέσεων σύμφωνα με το σημείο 6.2.7 κατωτέρω. Στην περίπτωση δομοστοιχείου(-ων) LED, αυτό(-ά) θα περιλαμβάνει(-ουν):
 α)
 σύντομη τεχνική περιγραφή του (των) δομοστοιχείου(-ων) LED·
 β)
 σχέδιο με τις διαστάσεις και τις βασικές ηλεκτρικές και φωτομετρικές τιμές καθώς και την αντικειμενική φωτεινή ροή, και για κάθε δομοστοιχείο LED δήλωση αν μπορεί να αντικατασταθεί ή όχι·
 γ)
 στην περίπτωση ηλεκτρονικού μηχανισμού ρύθμισης φωτεινής πηγής, πληροφορίες σχετικά με την ηλεκτρική διεπαφή η οποία είναι απαραίτητη για τις δοκιμές έγκρισης·
 2.2.3.
 δύο δείγματα για κάθε τύπο προβολέα, ένα δείγμα που προορίζεται για την εγκατάσταση στην αριστερή πλευρά του οχήματος, και ένα δείγμα που προορίζεται για την εγκατάσταση στη δεξιά


text:
πλευρά του οχήματος.
 2.2.4.
 Για τη δοκιμή του πλαστικού υλικού από το οποίο είναι κατασκευασμένοι οι φακοί:
 2.2.4.1.
 δεκατέσσερις φακοί·
 2.2.4.1.1.
 δέκα από τους εν λόγω φακούς μπορούν να αντικατασταθούν από δέκα δείγματα υλικού, διαστάσεων τουλάχιστον 60 × 80 mm, με επίπεδη ή καμπύλη εξωτερική επιφάνεια και με μια ουσιαστικά επίπεδη επιφάνεια (ακτίνα καμπυλότητας τουλάχιστον 300 mm) στο μέσον, ελάχιστων διαστάσεων 15 × 15 mm·
 2.2.4.1.2.
 κάθε τέτοιος φακός ή δείγμα παράγεται με τη μέθοδο που χρησιμοποιείται και στη μαζική παραγωγή·
 2.2.4.2.
 ένας ανακλαστήρας πάνω στον οποίο μπορούν να τοποθετηθούν φακοί σύμφωνα με τις οδηγίες του κατασκευαστή.
 2.2.5.
 Για τη δοκιμή της αντοχής του πλαστικού υλικού των συστατικών μερών που μεταδίδουν το φως στην υπεριώδη ακτινοβολία (UV) που εκπέμπουν τα δομοστοιχεία LED μέσα στον προβολέα:
 2.2.5.1.
 ένα δείγμα από το κάθε υλικό που χρησιμοποιείται στους προβολείς ή ένα δείγμα προβολέα που να τα περιλαμβάνει. Κάθε δείγμα υλικού πρέπει να έχει την ίδια εμφάνιση και επιφανειακή επεξεργασία, κατά περίπτωση, όπως ακριβώς πρόκειται να χρησιμοποιηθεί στους υπό έγκριση προβολείς·
 2.2.5.2.
 η δοκιμή της αντοχής στην υπεριώδη ακτινοβολία (UV) των εσωτερικών υλικών δεν είναι απαραίτητο να πραγματοποιηθεί εφόσον χρησιμοποιούνται μόνο δομοστοιχεία LED με χαμηλή υπεριώδη ακτινοβολία, όπως ορίζεται στο παράρτημα 10 του παρόντος κανονισμού ή εφόσον έχουν ληφθεί μέτρα για την προστασία των σχετικών συστατικών του προβολέα από την υπεριώδη ακτινοβολία π.χ. με γυάλινα φίλτρα.
 2.2.6.
 Ένα ηλεκτρονικό όργανο ελέγχου φωτεινής πηγής, κατά περίπτωση.
 2.3.
 Τα υλικά από τα οποία αποτελούνται οι φακοί και οι επιστρώσεις, κατά περίπτωση, συνοδεύονται από την έκθεση δοκιμής των χαρακτηριστικών αυτών των υλικών και επιστρώσεων αν έχουν ήδη υποβληθεί σε δοκιμή.
 3. ΕΠΙΣΗΜΑΝΣΕΙΣ
 3.1.
 Προβολείς που υποβάλλονται προς έγκριση πρέπει να φέρουν την εμπορική ονομασία ή το σήμα του αιτούντος.
 3.2.
 Πρέπει να διαθέτουν, επί των φακών και επί του κυρίως σώματος (3), χώρους επαρκών διαστάσεων για το σήμα έγκρισης και τα πρόσθετα σύμβολα που προβλέπονται στο σημείο 4· οι χώροι αυτοί πρέπει να εμφαίνονται επί των σχεδίων τα οποία προβλέπονται στο σημείο 2.2.1.
 3.3.
 Προβολείς με δέσμη διασταύρωσης που έχουν σχεδιαστεί έτσι ώστε να πληρούν τις απαιτήσεις της κυκλοφορίας τόσο επί του δεξιού όσο και επί του αριστερού της οδού πρέπει να φέρουν σήματα που υποδεικνύουν τις δύο θέσεις της οπτικής μονάδας ή του δομοστοιχείου LED επί του οχήματος ή του λαμπτήρα πυράκτωσης επί του ανακλαστήρα· τα σήματα αυτά αποτελούνται από τα γράμματα «R/D» για τη θέση κυκλοφορίας επί του δεξιού της οδού και από τα γράμματα «L/G» για τη θέση κυκλοφορίας επί του αριστερού της οδού.
 3.4.
 Όσον αφορά τους φανούς με δομοστοιχείο(-α) LED, ο φανός θα φέρει τη σήμανση της ονομαστικής τάσης και της ονομαστικής ισχύος, καθώς και τον ειδικό κωδικό ταυτοποίησης του δομοστοιχείου φωτεινής πηγής.
 3.5.
 Το (τα) δομοστοιχείο(-α) LED που υποβάλλεται(-ονται) μαζί με την έγκριση του φανού:
 3.5.1.
 θα φέρει(-ουν) την εμπορική ονομασία ή το σήμα του αιτούντος. Η σήμανση αυτή πρέπει να είναι ευανάγνωστη και ανεξίτηλη·
 3.5.2.
 θα φέρει(-ουν) τον ειδικό κωδικό ταυτοποίησης του δομοστοιχείου. Η σήμανση αυτή πρέπει να είναι ευανάγνωστη και ανεξίτηλη.
 Ο εν λόγω ειδικός κωδικός ταυτοποίησης πρέπει να


text:
αρχίζει με τα γράμματα «MD» για το «MODULE» (δομοστοιχείο), να ακολουθείται από το σήμα έγκρισης χωρίς τον κύκλο που προβλέπεται στο σημείο 4.2.1 κατωτέρω και, στην περίπτωση που χρησιμοποιούνται πολλά ανόμοια δομοστοιχεία φωτεινής πηγής, να ακολουθούνται από πρόσθετα σύμβολα ή χαρακτήρες. Ο εν λόγω ειδικός κωδικός ταυτοποίησης πρέπει να εμφαίνεται στα σχέδια που αναφέρονται στο σημείο 2.2.1 ανωτέρω. Το σήμα έγκρισης δεν απαιτείται να είναι το ίδιο με εκείνο στον φανό στον οποίο χρησιμοποιείται το δομοστοιχείο, αλλά τα δύο σήματα πρέπει να είναι από τον ίδιο αιτούντα.
 3.5.3.
 Αν το (τα) δομοστοιχείο(-α) LED δεν μπορούν να αντικατασταθούν, δεν απαιτούνται οι επισημάνσεις για δομοστοιχείο(-α) LED.
 3.6.
 Αν ένας ηλεκτρονικός μηχανισμός ρύθμισης φωτεινής πηγής που δεν αποτελεί μέρος ενός δομοστοιχείου LED χρησιμοποιείται για τη λειτουργία ενός δομοστοιχείου LED, θα πρέπει να αναγράφει τον ειδικό κωδικό ταυτοποίησης, καθώς και την ονομαστική τάση και ισχύ εισόδου.
 4. ΕΓΚΡΙΣΗ
 4.1. Γενικά
 4.1.1.
 Αν όλα τα δείγματα τύπου προβολέα που υποβάλλονται βάσει της παραγράφου 2 ανωτέρω πληρούν τις διατάξεις του παρόντος κανονισμού, χορηγείται έγκριση.
 4.1.2.
 Όπου οι ομαδοποιημένοι, συνδυασμένοι ή αμοιβαία ενσωματωμένοι φανοί πληρούν τις διατάξεις περισσότερων του ενός κανονισμών επιτρέπεται η σήμανση με ένα και μοναδικό διεθνές σήμα έγκρισης, υπό την προϋπόθεση ότι κάθε ομαδοποιημένος, συνδυασμένος ή αμοιβαία ενσωματωμένος φανός πληροί τις σχετικές διατάξεις.
 4.1.3.
 Για κάθε εγκεκριμένο τύπο χορηγείται αριθμός έγκρισης. Τα δύο πρώτα ψηφία του υποδεικνύουν τη σειρά τροπολογιών που περιλαμβάνει τις πιο πρόσφατες σημαντικές τεχνικές τροποποιήσεις του κανονισμού κατά το χρόνο έκδοσης της έγκρισης. Ένα συμβαλλόμενο μέρος δεν επιτρέπεται να χορηγεί τον ίδιο αριθμό σε άλλο τύπο προβολέα που καλύπτεται από τον εν λόγω κανονισμό.
 4.1.4.
 Κοινοποίηση έγκρισης είτε επέκτασης είτε απόρριψης είτε ανάκλησης έγκρισης είτε οριστικής διακοπής της παραγωγής συγκεκριμένου τύπου προβολέα σύμφωνα με τον παρόντα κανονισμό, ανακοινώνεται στα συμβαλλόμενα μέρη της συμφωνίας 1958 για την εφαρμογή του παρόντος κανονισμού μέσω εντύπου που συμμορφώνεται προς το υπόδειγμα του παραρτήματος 1 του παρόντος κανονισμού, με τις ενδείξεις σύμφωνα με το σημείο 2.2.1.1.
 4.1.4.1.
 αν ο προβολέας είναι εξοπλισμένος με ρυθμιζόμενο ανακλαστήρα και αν ο εν λόγω προβολέας πρόκειται να χρησιμοποιηθεί μόνο σε θέσεις συναρμολόγησης σύμφωνα με τις ενδείξεις του σημείου 2.2.1.1, ο αιτών υποχρεούται από την αρχή έγκρισης να πληροφορεί καταλλήλως τον χρήστη σχετικά με την (τις) ορθή(-ές) θέση(-εις) συναρμολόγησης.
 4.1.5.
 Εκτός από το σήμα που προδιαγράφεται στο σημείο 3.1, τοποθετείται σήμα έγκρισης, όπως περιγράφεται στα σημεία 4.2 και 4.3 κατωτέρω, στους χώρους που αναφέρονται στο σημείο 3.2 ανωτέρω, σε κάθε προβολέα που συμμορφώνεται με εγκεκριμένο τύπο στο πλαίσιο του εν λόγω κανονισμού.
 4.2. Σύνθεση του σήματος έγκρισης
 Το σήμα έγκρισης αποτελείται από:
 4.2.1.
 διεθνές σήμα έγκρισης, που περιλαμβάνει:
 4.2.1.1.
 κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (4)·
 4.2.1.2.
 τον αριθμό έγκρισης που προβλέπεται στο σημείο 4.1.3 ανωτέρω·
 4.2.2.
 το πρόσθετο ή τα πρόσθετα σύμβολα που ακολουθούν:
 4.2.2.1.
 επί προβολέων που πληρούν μόνο τους όρους της κυκλοφορίας στον αριστερό κλάδο, ένα οριζόντιο βέλος με την αιχμή προς τα δεξιά ενός παρατηρητή που αντικρίζει τον προβολέα, δηλαδή προς την πλευρά της


text:
οδού στην οποία κινείται το ρεύμα της κυκλοφορίας·
 4.2.2.2.
 επί προβολέων σχεδιασμένων ώστε να πληρούν τις απαιτήσεις αμφοτέρων των συστημάτων κυκλοφορίας μέσω κατάλληλης προσαρμογής της ρυθμίσεως της οπτικής μονάδας ή του λαμπτήρα πυράκτωσης ή του (των) δομοστοιχείου(-ων) LED, οριζόντιο βέλος με αιχμή σε έκαστο άκρο, του οποίου οι αιχμές δείχνουν αντίστοιχα προς τα αριστερά και προς τα δεξιά·
 4.2.2.3.
 επί προβολέων που πληρούν τις απαιτήσεις του παρόντος κανονισμού όσον αφορά μόνο τη δέσμη διασταύρωσης, τα γράμματα «C» για προβολείς κατηγορίας Α ή «HC» για προβολείς κατηγορίας Β·
 4.2.2.4.
 επί προβολέων που πληρούν τις απαιτήσεις του παρόντος κανονισμού όσον αφορά μόνο τη δέσμη πορείας, τα γράμματα «R» για προβολείς κατηγορίας Α ή «HR» για προβολείς κατηγορίας Β·
 4.2.2.5.
 επί προβολέων που πληρούν τις απαιτήσεις του παρόντος κανονισμού όσον αφορά τόσο τη δέσμη διασταύρωσης όσο και τη δέσμη πορείας, τα γράμματα «CR» για προβολείς κατηγορίας Α ή «HCR» για προβολείς κατηγορίας Β·
 4.2.2.6.
 επί προβολέων που ενσωματώνουν φακό από πλαστικό υλικό, η ομάδα γραμμάτων «PL» πρέπει να τοποθετείται πλησίον των συμβόλων που προβλέπονται στα σημεία 4.2.2.3 έως 4.2.2.5 ανωτέρω·
 4.2.2.7.
 επί προβολέων που πληρούν τις απαιτήσεις του παρόντος κανονισμού όσον αφορά τη δέσμη πορείας, ένδειξη της μέγιστης φωτεινής έντασης που εκφράζεται με σήμα αναφοράς, όπως ορίζεται κατωτέρω στο σημείο 6.3.2.1.2, τοποθετημένο πλησίον του κύκλου που περιβάλλει το γράμμα «E»·
 Στην περίπτωση ομαδοποιημένων ή αμοιβαία ενσωματωμένων προβολέων δέσμης πορείας, ένδειξη της μέγιστης φωτεινής έντασης των δεσμών πορείας στο σύνολό τους που εκφράζεται ως ανωτέρω.
 4.2.3.
 Οπωσδήποτε, ο σχετικός τρόπος λειτουργίας που χρησιμοποιείται κατά τη διάρκεια της διαδικασίας δοκιμής σύμφωνα με το σημείο 1.1.1.1 του παραρτήματος 4 και η (οι) επιτρεπόμενη(-ες) τάση(-εις) σύμφωνα με το σημείο 1.1.1.2 του παραρτήματος 4 καθορίζονται επί των εντύπων έγκρισης και επί των εντύπων κοινοποίησης που αποστέλλονται προς στις χώρες οι οποίες αποτελούν συμβαλλόμενα μέρη της συμφωνίας και οι οποίες εφαρμόζουν τον παρόντα κανονισμό.
 Ανάλογα με την περίπτωση η διάταξη φέρει σήματα ως ακολούθως:
 4.2.3.1.
 επί προβολέων που πληρούν τις απαιτήσεις του παρόντος κανονισμού, οι οποίοι είναι σχεδιασμένοι κατά τρόπον ώστε να μην μπορεί να ανάβει ταυτόχρονα η κύρια δέσμη φώτων διασταύρωσης με οποιαδήποτε άλλη λειτουργία φωτισμού με την οποία μπορεί να είναι αμοιβαία ενσωματωμένη· πίσω από το σύμβολο για τον προβολέα που παράγει τη δέσμη διασταύρωσης στο σήμα έγκρισης τοποθετείται μια κάθετος (/).
 4.2.3.2.
 επί προβολέων που διαθέτουν λαμπτήρες πυράκτωσης και πληρούν τις απαιτήσεις του παραρτήματος 4 του παρόντος κανονισμού μόνο όταν τροφοδοτούνται με τάση 6 V ή 12 V, τοποθετείται σύμβολο που αποτελείται από τον αριθμό 24 διαγεγραμμένο από λοξό σταυρό (x), πλησίον του στηρίγματος του λαμπτήρα πυράκτωσης.
 4.2.4.
 Τόσο τα δύο ψηφία του αριθμού έγκρισης τα οποία δηλώνουν τη σειρά τροποποιήσεων οι οποίες ενσωματώνουν τις πιο πρόσφατες τεχνικές τροποποιήσεις του κανονισμού κατά τη στιγμή έκδοσης της έγκρισης, όσο και το απαιτούμενο βέλος, αν αυτό είναι αναγκαίο, μπορεί να τοποθετηθούν πλησίον των προαναφερθέντων επιπρόσθετων συμβόλων.
 4.2.5.
 Τα σήματα και τα σύμβολα που αναφέρονται στα σημεία 4.2.1 έως 4.2.3 ανωτέρω πρέπει να είναι ευανάγνωστα και ανεξίτηλα. Μπορούν να τοποθετούνται επί του εσωτερικού ή του εξωτερικού τμήματος (διαφανούς ή


text:
όχι) του προβολέα, το οποίο δεν μπορεί να διαχωρίζεται από το διαφανές τμήμα του προβολέα που εκπέμπει το φως. Οπωσδήποτε, πρέπει να είναι ορατά όταν ο προβολέας τοποθετείται επί του οχήματος ή όταν ένα κινητό τμήμα, όπως το κάλυμμα, ανοίγει.
 4.3. Διάταξη του σήματος έγκρισης
 4.3.1. Ανεξάρτητοι φανοί
 Το παράρτημα 2 σχήματα 1 έως 10 του παρόντος κανονισμού δίνει παραδείγματα των διατάξεων του σήματος έγκρισης, με τα προαναφερθέντα πρόσθετα σύμβολα.
 4.3.2. Ομαδοποιημένοι, συνδυασμένοι ή αμοιβαία ενσωματωμένοι φανοί
 4.3.2.1.
 Όταν οι ομαδοποιημένοι, συνδυασμένοι ή αμοιβαία ενσωματωμένοι φανοί συμμορφώνονται με τους όρους διαφόρων κανονισμών, μπορεί να τοποθετηθεί ένα ενιαίο σήμα έγκρισης, αποτελούμενο από έναν κύκλο που περικλείει το γράμμα «E» και ακολουθούμενο τόσο από το διακριτικό αριθμό της χώρας που χορήγησε την έγκριση, όσο και από τον αριθμό της έγκρισης. Το εν λόγω σήμα έγκρισης μπορεί να τοποθετηθεί σε οποιοδήποτε σημείο των ομαδοποιημένων, συνδυασμένων ή αμοιβαία ενσωματωμένων φανών, εφόσον:
 4.3.2.1.1.
 είναι ορατό όπως με το σημείο 4.2.5·
 4.3.2.1.2.
 δεν είναι δυνατόν να αφαιρεθεί οποιοδήποτε στοιχείο των ομαδοποιημένων, συνδυασμένων ή αμοιβαία ενσωματωμένων φανών που εκπέμπει φως, χωρίς την ταυτόχρονη αφαίρεση του σήματος έγκρισης.
 4.3.2.2.
 Το αναγνωριστικό σύμβολο για έκαστο φανό που αντιστοιχεί σε έκαστο κανονισμό βάσει του οποίου χορηγήθηκε έγκριση, μαζί με την αντίστοιχη σειρά τροποποιήσεων που ενσωματώνει τις πλέον πρόσφατες τεχνικές τροποποιήσεις μεγάλης κλίμακας στον κανονισμό κατά τον χρόνο έκδοσης της έγκρισης και, εφόσον είναι απαραίτητο, το απαραίτητο βέλος εγγράφονται:
 4.3.2.2.1.
 είτε επί της κατάλληλης επιφάνειας εκπομπής φωτός·
 4.3.2.2.2.
 είτε, στην περίπτωση ομάδας, κατά τρόπο ώστε έκαστος των ομαδοποιημένων, συνδυασμένων ή αμοιβαία ενσωματωμένων φανών να μπορεί να αναγνωρίζεται σαφώς (βλέπε τέσσερα πιθανά παραδείγματα στο παράρτημα 2).
 4.3.2.3.
 Το μέγεθος των στοιχείων ενιαίου σήματος έγκρισης δεν είναι μικρότερο από το ελάχιστο μέγεθος που απαιτείται για το μικρότερο από τα ξεχωριστά σήματα από τον κανονισμό σύμφωνα με τον οποίο χορηγήθηκε έγκριση.
 4.3.2.4.
 Για κάθε εγκεκριμένο τύπο χορηγείται αριθμός έγκρισης. Το ίδιο συμβαλλόμενο μέρος δεν πρέπει να δίνει τον ίδιο αριθμό σε άλλο τύπο ομαδοποιημένων, συνδυασμένων ή αμοιβαία ενσωματωμένων φανών που καλύπτονται από τον παρόντα κανονισμό.
 4.3.2.5.
 Το παράρτημα 11 σχήμα 2 του παρόντος κανονισμού προσφέρει παραδείγματα διατάξεων σημάτων έγκρισης για ομαδοποιημένους, συνδυασμένους ή αμοιβαία ενσωματωμένους φανούς με όλα τα προαναφερθέντα πρόσθετα σύμβολα.
 4.3.3. Λαμπτήρες, των οποίων οι φακοί χρησιμοποιούνται για διαφορετικούς τύπους προβολέων και οι οποίοι μπορεί να είναι αμοιβαία ενσωματωμένοι ή ομαδοποιημένοι με άλλους λαμπτήρες.
 Ισχύουν οι διατάξεις που προβλέπονται ανωτέρω στο σημείο 4.3.2.
 4.3.3.1.
 Επιπλέον, σε περιπτώσεις όπου χρησιμοποιείται ο ίδιος φακός, αυτός μπορεί να φέρει τα διάφορα σήματα έγκρισης που σχετίζονται με τους διαφορετικούς τύπους προβολέων ή μονάδων φανών, με την προϋπόθεση ότι το κυρίως σώμα του προβολέα, ακόμη και αν δεν είναι δυνατόν να διαχωριστεί από το φακό, περιλαμβάνει επίσης τον χώρο που περιγράφεται ανωτέρω στο σημείο 3.2 και φέρει τα σήματα έγκρισης των πραγματικών λειτουργιών.
 Αν διαφορετικοί τύποι προβολέων έχουν το ίδιο κύριο σώμα, το σώμα αυτό επιτρέπεται να φέρει τα διαφορετικά σήματα έγκρισης.
 4.3.3.2.
 Το παράρτημα 12 σχήμα 2 του παρόντος κανονισμού προσφέρει παραδείγματα διατάξεων των σημάτων έγκρισης σχετικά με την προηγούμενη περίπτωση.
 Β. ΤΕΧΝΙΚΕΣ ΑΠΑΙΤΗΣΕΙΣ ΓΙΑ ΤΟΥΣ